
Parlamento di Aruba a trata cambio den Presupuesto Supletorio: 
Surplus di pais Aruba ta yegando 1.9% 


Ayera dialuna, 11 di december, 
a tuma luga den Parlamento di 
Aruba e reunion publico pa trata 
e presupuesto supletorio pa 2023. 
Esaki ta bira e di dos cambio den e 
presupuesto ya cu na mita di 2023 
a haci e prome cambio of adapta- 
cionnan y cu e cambionan aki di 
fin di aña, ta adapt’e na e cambi- 
onan final. 


Prome Minister, Evelyn Wever-Croes, 
a splica den un comunicado cu e sur- 
plus ta mas halto di loke a premira 
cu, tabata na 1% y aworaki ta yegando 
1.9%. Esey ta nifica cu e surplus ta subi 
di 60 miyon florin pa 112 miyon flo- 
rin. Cu esaki, tin entrada extra di 50 
miyon florin. 


El a sigui splica cu segun e reglanan 
financiero e entrada adicional mester 
bay pa paga debe. E unico excepcion 
ta si mester inverti den proyectonan y 
e ora maximo e mita di e entrada ex- 
tra por bay na e inversion di e proyec- 
tonan ey. Gobierno a dicidi pa inverti 
y a scoge algun proyecto cu kier a haci 
desde hopi tempo caba pero no tabatin 
fondo pa esakinan. 


Entre otro, proyectonan cu lo haya in- 
version ta un post di brandweer, lo in- 
verti den educacion y lo inverti tambe 
den e oficinanan di Parlamento, esey 
ta, entro otro, algun di e proyectonan 
cu lo bin. 


E prome minister cu a tuma palabra 
pa contesta preguntanan ricibi for di 
e parlamentarionan tabata Minister 
di Turismo y Salud Publico, Dangui 
Oduber. Y kedando den e tema di 
surplus, Parlamentario di Fraccion 
MAS, Sra. Aquanette Gunn, a puntra 
Minister Oduber kico ta e factornan 
cu a conduci na e surplus di AZV di 
34 miyon florin. 


Oduber a splica cu danki na e crece- 
mento turistico, cu ta traduci su mes 
na e crecemento economico cu ta tra- 
duci su mes na aumento di primanan 
di BAZV y tambe e primanan di AZV, 
esaki a conduci na un surplus den AZV 
e aña aki atrobe. Cu e surplus aki, el 
a indica, nan ta bay inverti den cuido 
medico pa aña 2024, pero mandatario 
no a duna detaye di e inversionnan 
specifico. 


El a indica cu lo elabora den e presu- 
puesto di 2024 unda tur ta bay haci 
inversionnan pa mehora e calidad di 
cuido y servicio. 


Parlamentario Gunn tambe a pun- 
tra tocante e proyecto di hospital, un 
proyecto cu a conoce hopi obstaculo 
y cu ta rekeri di extra inversion pa por 
wordo finalisa. Minister Oduber a in- 
dica cu, manera Parlamentario Gunn a 
señala tambe, e proyecto di construc- 
cion di hospital “lo bay den historia 
como un di e proyectonan mas malo 


cu a planifica.” 


E parlamentario a puntra ki dia ta en- 
trega e proyecto aki, y na esaki Min- 
ister Oduber a splica cu aña pasa e 
pregunta aki a wordo haci y SOGA a 


indica na 2022 cu e proyecto lo wordo 
entrega dentro di 14 luna. 


El a sigui splica cu e tempo tabata 
conoci pa gobierno cu e contract en- 
tre e contratista, cu ta OHL y SOGA 


lo termina na luna di februari di 2023. 
Gobierno a puntra SOGA e momento 
ey kico lo pasa ora e contract termina 
y ken ta e contratista cu ta bay entrega 
e poryecto, na cual SOGA a sigura cu 
nan lo prolonga e contract cu OHL y 
cu nan lo termina dentro di deadline 
cu a indica na gobierno. 


Den luna di februari 2023, manera ta 
conoci caba e contract cu e contratista 
OHL a termina y SOGA no a prolonga 
e contract aki. E mandatario a indica 
cu ora luna di februari a yega nan no a 
ricibi ningun notificacion di SOGA y 
a asumi cu a contract ta wordo prolon- 
ga y cu nan lo cumpli cu e palabracion 
cu a keda haci. 


Den luna di februari e contract a ter- 
mina, consecuentemente e contrat- 
ista, OHL a retira, a bin disputa en- 
tre SOGA y OHL, y SOGA mester a 
cuminsa e proceso di nobo y busca un 
contratista local pa caba cu e proyecto 
aki. 


Pa loke ta e tema di cuanto falta pa e 
proyecto aki finalisa, Minister Oduber 
a clarifica cu ora cu SOGA bisa cu falta 
10%, e ta referi na cu falta 10% di e 
suma di placa cu tin disponibel ainda 
pa caba e proyecto. Ora cu gobierno 
bisa falta 30%, e ta referi na cu falta 
30% di e superficie pa e proyecto por 
keda cla. 


E ultimo actualisacion cu Oduber a 
ricibi pa loke ta e proyecto di hospital 
ta cu e contratista local lo cuminsa cu 
e trabaonan entrante januari 2024 y lo 
termina e proyecto, si tur cos cana se- 
gun e planning cu nan tin y cu a acorda 
cu SOGA, medio 2025. 


Pa loke ta e trata e anuncio recien di 
AZV tocante e cambio di maneho pa 
loke ta trata e testnan di sanger cu no 
por ser realisa mas na laboratorionan 
priva entrante 1 di januari 2024, Min- 
ister Oduber a ricibi e pregunta for di 
Parlamentario di Fraccion AVP, Sra. 
Mervin Wyatt Ras, y a splica cu pa tur 
test di dokternan di cas e pashentnan 
por keda acudi tanto na laboratorionan 
priva y tambe laboratorio di hospital. 


Loke a cambia ta e maneho pa e test- 
nan di ‘tweede lijn’, cu ta e testnan di 
specialistanan. E mandatario a splica cu 
prome cu e decision aki caba, 85% pa 
90% di e pashentnan cu mester a reali- 
sa testnan di specialistanan tabata acudi 
na e laboratorio di hospital y pues AZV 
a bin cu e cambio den e maneho aki cu 
entrante 1 di januari 2024 tur e testnan 
di ‘tweede lijn’ ta wordo haci exclu- 
sivamente pa laboratorio di hospital. 


Durante e reunion cada minister a 
duna splicacion y a contesta pregunta 
di e parlamentarionan. Por lesa mas di 
e reunion publico ariba e cambionan 
di e presupuesto supletorio 2023 den 
nos edicion di mañan. 

Indocumentadonan ta sigui drenta Aruba y algun di nan ta haya un 
final fatal 


Wardacosta ta sigui traha 
incansablemente pa asina 
mantene e costanan tan- 
to di Aruba como di otro 
islanan sigur. Na mesun 
momento personanan in- 
documenta ta sigui pone 
nan bida den peliger pur- 
bando drenta Aruba cu 
boto di manera ilegal, y tin 
biaha, 
lamentablemente 
nan ta perde nan bida. 


No ta un secreto cu Vene- 
zolanonan ta continua den e 
lucha pa por tin un miho cali- 
dad di bida. Pa e motibo aki 
mas di 7 miyon di persona a 
dicidi di bandona Venezuela 
y bay biba na otro pais pa por 
ofrece miho condicion na 
nan famia. Den esaki, Aruba 
no ta un excepcion mirando 
cu ta un isla hopi cerca di 
estado Falcon. Maske e ye- 
gamento cu boto y tur loke e 
biahe aki ta implica pa drenta 
di manera ilegal ta sigui keda 
un peliger latente, tanto pa 
esnan cu ta core riesgo di 
perde nan bida of di bira 
victima di mensenhandel of 
mensensmokkel, como pa 
habitantenan di Aruba, ya cu 
den cierto caso via e forma 
aki, arma cu droga ta drenta 
nos isla. 


Ayera mainta Wardacosta a 
notifica a traves di un comu- 
nicado di prensa cu nan haya 
un notificacion di Cuerpo 
Policial Aruba cu personan- 
an indocumenta a logra subi 
tera den area di Vader Piet. E 
dos persona cu a duna e de- 
claracion na un persona local, 
a indica cu nan a bini cu un 
lancha, pero esaki lo mester a 
bolter riba lama. 


Mesora Wardacosta a saca un- 
idad di tera pa bay tira un bi- 
sta den e area. Na yegada na e 
area panort di Aruba, e agen- 
tenan di Wardacosta a detecta 
dos curpa sin bida den lama. 


Cuerpo Policial di Aruba a 
dirigi nan helicopter y Ward- 
acosta a dirigi su patruyanan 
di tera pa sigui cu e buskeda 
pa mira si tabata encontra mas 
persona. Durante e buskeda 
andando a encontra un curpa 
mas sin bida. Autoridadnan a 
señala cu e caso aki tabata den 
desaroyo, pero nan no a of- 
rece mas detaye di e caso aki. 


Redactor di Bon Dia Aruba a 
tuma contacto cu nan pa haya 
sa mas di e caso aki, debi cu 
segun fuentenan na estado 
Falcon, tin varios persona 
perdi cu a sali cu boto for di 


Paraguana caminda pa Aruba. 
Pero nan no por a haya mas 
informacion y Bon Dia Aru- 
ba tampoco. 


Haciendo un recorido den 
aña aki 
Dia 2 di november: Ward- 
acosta y Cuerpo Policial 
Aruba a detene 9 persona in- 
documenta, na unda cu den 
cooperacion cu Korps Poli- 
tie Aruba (KPA), Wardacosta 
a tuma nota di actividadnan 
sospechoso na altura di Sero 
Colorado. Patruya di ambos 
organisacion a activa inme- 
diatamente pa asina investiga 
e caso. Tabata trata di 9 per- 
sona indocumenta (8 hende 
homber y 1 hende muhe) cu 
nacionalidad Venezolano (in- 
cluyendo e capitan) cu a yega 
Aruba riba un lancha. Ward- 
acosta hunto cu KPA a detene 
e capitan y a entrega e otro 
personanan na servicio di mi- 
gracion. 


Dia 22 di october: Wardacos- 
ta a informa cu den transcur- 
so di oranan di madruga, un 
boto sospechoso nabegando 
direccion di Sero Colorado, 
Aruba a keda detecta. Me- 
sora a dirigi un Metal Shark 
pa intercepta e boto. Despues 
di intercepta e boto, e agen- 
tenan di Wardacosta a haya 
abordo 16 persona, di cual 15 
hende homber di Venezuela 
y 1 hende muhe procedente 
di Colombia. A hiba e boto 
na e pier na Savaneta, unda 
a entrega e personanan na 
Guarda Nos Costa. E capitan 
y su ayudante a keda entrega 
na Cuerpo Policial di Aruba. 


Dia 3 di October: Wardacosta 
y Cuerpo Policial Aruba a 
intercepta un lancha cu 38 


indocumentado riba lama. 
Den esaki, Centro Operacio- 
nal Maritimo di Wardacosta a 
tuma nota di un lancha pro- 
cedente for di zuid bayendo 
direccion di Aruba. Inme- 
diatamente a manda e Dash 8 
pa confirma esaki y a constata 
cu tabatin un cantidad grandi 
di persona riba e boto. Na 
momento cu e Metal Shark 
a yega, a confirma cu tabatin 
un total di 38 adulto Vene- 
zolano indocumenta riba e 
boto, di cual 3 hende muhe 
y 35 hende homber. E heli- 
copter di KPA (Korps Politie 
Aruba) a asisti durante e ac- 
cion pa asina ilumina e area 
caminda e boto tabata. E 
condicion di e lancha tabata 
hopi malo y pa e motibo aki a 
pidi un Metal Shark adicional 
pa asina transporta tur hende 
di un manera responsabel. 
Nan a entrega tur persona na 
Guarda Nos Costa. 
27 di september: Tambe 
Wardacosta y Cuerpo Poli- 
cial di Aruba a intercepta un 
boto sospechoso den cer- 


cania di costanan di Aruba. 
Autoridadnan a dirigi nan 
unidadnan na e area di e 
boto sospechoso pa para es- 
aki. Durante e accion a logra 
conhuntamente pa detene e 
boto cu 28 indocumentado 
abordo, di cual nan tur tabata 
hende homber Venezolano. E 
personanan a ser entrega na 
Guarda Nos Costa. 


7 di september: Wardacosta 
y Cuerpo Policial Aruba den 
oranan di anochi a detecta un 
boto den cercania di e costa di 
Aruba cu personanan indoc- 
umenta na bordo, cual nan 
a purba yega tera. Mesora a 
dirigi e helicopter y patruya 
di Wardacosta na e area. Con- 
huntamente a logra detene 11 
persona indocumenta di cual 
9 Venezolano y 2 Colombia- 
no. Dos persona di e grupo ta 
hende muhe. Tur e persona a 
ser entrega na Korps Politie 
Aruba KPA pa por sigui cu 
investigacion den e caso aki. 


9 di juli: Den oranan di 
madruga a ser detecta riba 
RADAR un embarcacion so- 
spechoso drentando awanan 
teritorial di Aruba biniendo 
for di direccion di Venezuela, 
Korps Politie Aruba (KPA) 
y Wardacosta di Caribe Hu- 
landes, a logra intercepta e 
embarcacion, cu intento pa 
drenta Aruba di forma ile- 
gal y a ser traslada na e base 
di Wardacosta na Savaneta. 
Abordo tabatin 15 hende 
homber, tur di nacionalidad 
Venezolano. E capitan a ser 
deteni y a ser entrega na e re- 
cherchenan di Unit Mensen- 
handel Mensensmokel pa 
sigui cu e investigacion. E de- 
mas personanan a ser entrega 
na Guarda Nos Costa. 


Na juni: Segun informacion 
di medionan di comunica- 
cion local ta indica cu diaran- 
son ultimo a drenta Aruba 
dos boto cu persona indocu- 
menta abordo. Kustwacht ta- 
bata basta activo y e radarnan 
no a detecta niun di e dos 
boto aki. 


Den area di Sero Colorado, 
helicopter di Polis tambe ta- 
bata presente conhuntamente 
cu patruyanan, pero esey no a 
resulta. Polisnan a haya vest- 
nan y e boto pega riba baran- 
ca den area di Rodgers Beach 
y Kustwacht a tuma e boto aki 
den beslag, manera e website 
local a informa. 


Segun e reportahe di e medio 
aki, tabatin un otro boto cu 
tambe a drenta Aruba cu per- 
sonanan indocumenta e me- 
sun dia, pero no a duna mas 
detaye di esaki. Por a com- 
pronde cu radarnan tanto di 
Aruba y Corsou no a detecta 
esaki y autoridadnan tampo- 
co a duna mas informacion. 


Mientras tanto, 11 di Octo- 
ber ultimo minister di Husti- 
cia y Asuntonan Social, Roc- 
co Tjon a informa tocante un 
reunion cu nan a tene cu tur 
departamento Hudicial den 
cuadro di siguridad na fron- 
tera. 


Durante e reunion aki, segun 
a indica a toca e avancenan cu 
tin andando pa cu e cadena 
hudicial, ademas a bisa cu 
pronto e di cuater radar lo ta 
yegando Aruba y alabes e Op- 
eration Command Center na 
Savaneta lo bira operacional 
na comienso di otro aña. 

Conocido ciudadano Frans Croes a fayece cu 105 aña di edad 


Ayera den oranan di atardi a bira 
conoci e lamentable noticia cu 
un di e ciudadanonan mas bieu 
di Aruba, Frans Croes, a fayece 
siete luna despues di a cumpli su 
105 aña di bidad. 


Segun un relato den portal noticiero 
NoticiaCla, por a compronde cu “e 
curason tabata birando zwak y no a 
wanta mas dialuna.” Sinembargo, e 
famia tabatin e consuelo cu Frans no 
a sufri den su ultimo ora, indicando 
cu “el a bay trankil.” Tambe a indica 
cu te apenas algun luna atras, Frans 
ainda tabata hunga ajedrez tur dia. 


Frans Croes ta conoci den comu- 
nidad como fundador di e agencia 
di productonan di beyesa, Fa Croes 
NV. Su esposa, Aura Croes (dfm) 
tabata un conocido peluquera pa 
mas di 40 aña, unda a haci cabey pa 
figuranan importante manera prins- 
es Beatrix di Oranje. Aura Croes a 
fayece 4 aña pasa. 


Frans Croes ta tata di seis yiu, in- 
cluyendo e hopi famoso y keri May- 
belline Arends Croes, y tambe San- 


dra Croes kende ta hopi conoci den 
mundo di deporte. 


Segun NoticiaCla a recorda, Frans 
Croes a cuminsa traha na gobierno. 
El a traha algun tempo despues pa 
Lago, pero finalmente a bolbe na 
gobierno, for di unda el a tuma un 
retiro trempan y a baha cu pensioen 
cu edad di 50 aña. Na e momento ey 
el a habri su negoshi, Fa Croes NV. 


Su sernan keri ta recorda Frans 
Croes como un persona alegre, 
trankilo, y cu a siña su yiunan bal- 
ornan manera respet y disciplina. 
“Nunca mi no a tende mi mayor- 
nan papia palabra malo”, e yiu mayo 
Maybelline ta conta Noticiacla al- 
gun luna atras. Tambe a destaca cu 
na edad di 70 aña el a cuminsa siña 
toca guitara, y tambe a core su auto 
tempo cu ya caba e tabatin 100 aña 
di edad. 


Aruba ta recorda un persona ehemp- 
lar, exitoso y hopi stima den Frans 
Croes. Bon Dia Aruba ta manda pal- 
abra di condolencia na tur su sernan 
keri. Cu Frans sosega na paz. 


Stichting Santa’s Cause Aruba a haci mas di mil mucha contento cu nan 
regalo pa temporada di Pasco 


Den fin di siman Sticht- 
ing Santa’s Cause Aruba 
(SCA), un fundacion cu ta 
enfoca ariba cumpli e de- 
seo di muchanan pa tem- 
porada di Pasco, a tene 
nan evento durante cual 
nan a cumpli cu e deseo di 
mas di mil mucha y a haci 
entrega di nan regalo pa 
temporada di fin di aña. 


Stichting SCA a cuminsa na 
aña 2018 como un proyecto, 
di hobennan profesional y 


studiante, cu tabatin un de- 
seo y a sinti un responsabili- 
dad social pa duna muchanan 
entre 0 pa 18 aña di edad di 
menos recurso un regalo pa 
Pasco. 


E prome aña e fundacion kier 
a duna minimo 100 mucha un 
regalo pa Pasco y a logra haci 
alrededor di 200 mucha feliz 
durante e prome aña. Desde e 
aña ey, cada aña e cantidad di 
mucha y hoben a crece te cu 
e aña aki e fundacion a logra 


yuda mas di mil mucha cu 
nan regalo di Pasco. 


E idea cu e fundacion a bin 
cune ta pa padrino of madri- 
na (godparents) cumpra reg- 
alo pa e mucha- y hobennan. 
Esaki por ta cualkier persona, 
scol y/of compania cu ta acer- 
ca e fundacion via nan pagina 
di Facebook of Instagram. 


E godparents ta haya edad, 
sexo y lista di deseo di e 
mucha(nan) y nan lo hunga 
rol di Santa Clause y cum- 
pra regalo den e criteria pa 
muchanan. 


A traves di nan pagina ofi- 
cial di Facebook e fundacion 
a publica cu despues di seis 
aña di existencia, na a logra 
surpasa e cantidad asombroso 
di mil mucha y/of hoben cu a 
ricibi nan regalo di Pasco. 


E fundacion a organisa un 
actividad yen di alegria pa 
e muchanan cu a por a yega 
pa busca nan regalo, conoce 
Santa Clause y disfruta di un 
dia inolvidabel. 


Por ultimo e fundacion a 
gradici tur persona cu a con- 
tribui pa haci e logro grandi 
aki posibel. 

Cuanto por haci… 
Cu 30 miyon extra…? 


Por bisa cu e critica riba gobierno pa malgasta 
placa cu pueblo ta pone, pa paga Hulanda na 
interes extra, no tabatin realmente e resonancia 
politico cu por a spera. Parcialmente esey tin su 
splicacion den e aparente union ‘tactico’ entre e 
rivalnan grandi tradicional, cu den e asunto aki 
tin interes comun pa atende. Manera splica den 
anterior edicion di Editorial, esey ta e conserva- 
cion di e ley local di supervision financiero, cu 
proximamente lo ser trata den parlamento. 


Na nivel di otro autoridadnan cu por y real- 
mente mester duna nan vision den esaki, nos 
por a observa e comentario cu presidente di 
Banco Central di Aruba a duna den cuadro di 
e InterExpo 2023, celebra recientemente, expre- 
sando su desapunto pa e hecho cu gobierno a 
opta pa e version mas caro di acuerdo cu Hu- 
landa pa e repago di e prestamonan, tardando 
demasiado cu yega na un acuerdo tocante e ley 
di Reino cu Hulanda ta desea. Y e tardanza ey ta 
parce serio, si ta berdad loke gobierno ta skirbi 
den e contesta di gobierno (Nader Rapport) riba 
conseho di Raad van Advies (RvA), unda ta bisa 
cu a opta pa un cambio di ley y no pa un prolon- 
gacion di e protocol di november 2018, pa duna 
mayor claridad y seguridad legal, specificamente 
pa loke ta e normanan di presupuesto. “Tin na 
e momento aki un diferencia di opinion entre 
Aruba y Hulanda tocante e forma y contenido 
exacto di e supervision presupuestario. Antici- 
pando un solucion satisfactorio pa ambos pais 
nan ta desea en todo caso completa e LAft cu e 
normanan di presupuesto cu lo ta vigente desde 
1 di januari 2024 te na e momento cu lo alcanza 
un solucion satisfactorio,” gobierno di Aruba ta 
declara. Fecha di e ponencia aki: 28 di novem- 
ber 2023. Pa bon comprension: un trayecto cu a 
cuminza tempran den 2020, casi tres aña despu- 
es ainda ta pega riba “diferencia di opinion encu- 
anto forma y contenido di e supervision”. Esey 
practicamente ta haci nos perde speranza cu den 
e proximo añanan lo tin un acuerdo, mucho me- 
nos un ley di Reino. Di manera cu nos tin nos 
dilanti sigur varios aña di pago di interes na e 
nivel mas halto, cu e perspectiva cu e por ta pa 20 
aña, si ta keda insisti di no kier un ley di Reino. 
Esaki lo bay costa nos na 2024, como 30 miyon 
florin y riba henter e trayecto, entre 667 y 934 
miyon florin, dependiendo di e interes exacto, 
segun RvA. Tur esaki nos por a usa pa alivia otro 
problema urgente. 


Kico asina bo por haci cu 30 miyon florin? En 
todo caso no emplea mas amigo y famia, a costo 
di cien mil florin pa aña, pa cabez, cu ta e costo 


promedio di cada empleo fulltime den gober- 
nacion. E ruta ey felizmente ta cera, a base di e 
propio acuerdo y supervision di cual gobierno 
ta bisa cu nan ta apoya. Loke tampoco mester 
duna prioridad ta e intentonan, te awe patetico, 
pa yega na ‘diversificacion di economia’. Nos 
tin sigur cuarenta aña ta tende e storia ey pero 
nunca a mira plan exitoso riba e tereno aki. Den 
esey nos no ta nos so; nos ta parti di un region 
cu afanosamente ta pa decadas en busca di e di- 
versificacion ey y mayoria di nan a opta pa copia 
nos exito den turismo... 


Kico si anto? Por ehemplo, mehora structural- 
mente atencion na e ciudadania den problema 
social y economico serio. Seguidamente, aten- 
cion pa e creciente problema di e ciudadano di 
edad mayor. Pa un parti importante, e dos gru- 
ponan aki ta comparti e mesun problemanan. 
Nos no tin solamente e problemanan financiero 
grandi pa esnan cu no ta haya suficiente salario 
pa cera luna, sino tambe e creciente grupo di 
hende di edad cu tin solamente un AOV parcial, 
entre nan e grupo grandi cu a yega na nos pais na 
un edad mas adulto caba y cu no por sobrevivi 
awor ariba un pension di par di cien florin. Esaki 
ta e problemanan señala hopi aña pasa caba pa 
empleado publico cu tabata comprende nan tra- 
bao y tabata adverti e diferente mandatarionan, 
cu supuestamente, hunto cu nan famia y ami- 
gonan, tabata ‘sa mihor’. Na esun cu t’ey awor 
e tarea di enfrenta e problemanan aki a largo 
plazo. Den un edicion na october Bon Dia Aru- 
ba a duna relato di e propuesta di e actual Me- 
diador di Gobierno, na e Foro Nacional tocante 
Adulto Mayor, pa crea un fondo pa por atende e 
problemanan cu ta surgi cu e grupo considerable 
cu ya ta bay na casi un cuarta parti di nos po- 
blacion. Di acuerdo cu su ponencia, a sabiendas 
cu tin awor caba riba 22.000 persona cu AOV. 
Anto bo no por tin algun cien cupo so di espa- 
cio pa anciano cu no por biba riba nan mes mas. 
Nos por ‘disfruta’ regularmente di e noticianan 
tocante diferencia di opinion entre gobierno y 
fundacion specializa, mas tanto tocante finanzas, 
pero no ta trata solamente di bon maneho, y su- 
pervision adecua, sino e futuro tarea mas amplio 
cu nos tin nos dilanti como comunidad. Tene 
un seminario, congreso o foro, con cu bo kier 
yam’e, esey no ta nada mas cu e promer paso cu 
mester tuma. Sin placa bo no por haci nada, y 
nos por ta sigur cu den e proximo decadanan nos 
lo ta gastando decenas di miyones pa aña na e 
asunto aki. Nos no a tende cu e mandatario con- 
cerni a duna un impresion di e inversion necesa- 
rio cu su plannan ta bay requeri... 

Prome minister, Evelyn Wever-Croes: 
Cambio cu a haci den presupuesto complementario 2 no mester bay 
Raad van Advies 


Recientemente, 
prome 
minister Evelyn Wever- 
Croes a reacciona riba un 
comunicado di prensa di 
parlamentario 
indepen- 
diente, Gerlien Croes, to- 
cante e cambio cu a haci 
den Presupuesto Comple- 
mentario 2, den cual e par- 
lamentario a bisa cu esaki 
mester a bay Raad van Ad- 
vies prome cu e yega Par- 
lamento. 


Diaranson di siman pasa, Par- 
lamentario Croes a entrega un 
carta na Su Excelencia Gober- 
nador Alfonso Boekhoudt, 
den cual segun un comuni- 
cado di prensa, “ta denuncia 
e ocasion mas reciente den 
cual Gabinete Wever-Croes 
II ta viola e reglanan di pre- 
cesonan di ley ancra den nos 
constitucion.” 
Parlamentario 
independi- 
ente mr. drs. Ryçond Santos 
do Nascimento a compaña 
Croes ya cu e tambe ta para 
tras di e mesun un ponencia 
y ta co-firmante di e docu- 
mento. 


E parlamentario a splica cu si- 
man pasa, “a manda un bun- 
del di ley relaciona cu entre 
otro cambio di presupuesto di 
DOW pa 2023, sin cu a laga 
tur e leynan aki pasa na Raad 
van Advies pa su evaluacion y 
conseho. Den e bundel pre- 
senta tin e Presupuesto Com- 
plementario di Pais Aruba, e 
Presupuesto di Parlamento di 
Aruba y un cambio riba pre- 
supuesto di Departamento di 
Obranan Publico (DOW). Ta 
den e ultimo aki, a core hinca 
un suma na ultimo ora, sin 


cu el a cana e procedura legal 
manera cu si nan a laga haci 
cu e otro dos leynan men- 
ciona.” 


Croes a continua splicando 
cu “mas specificamente, ta 
trata di un cambio den e pre- 
supuesto di 2023 pa DOW 
caminda ta bin cu 1.2 miyon 
florin adicional pa atende 
asunto di insinerado na Par- 
kietenbos y mantencion di 
speelplaatsen. Ley ta prescribi 
cu un proceso di cambio di 
ley asina mester inclui con- 
seho di Raad van Advies, esey 
no a sucede.” Pa e motibo aki, 
e dos parlamentario indepen- 
diente a entrega nan carta na 
Gobernador di Aruba. 


Prome minister Wever-Croes 
a reacciona bisando cu “se- 
gun Parlamentario Croes, 
den e version cu a bay Staten 
a hinca aden un cambio di e 
LV Begroting 2023 di DOW 


pa his’e cu e 1.2 miyon florin 
pa por drecha e incinerator y 
asfalta 2 speelplaats. Mientras 
cu e version di e Presupuesto 
Complementario 2 cu a bay 
Raad van Advies no tabatin 
e cambio ey. Den e caso aki, 
tanto Parlamentario Gerlien 
Croes como Parlamentario 
Ryçond Santos do Nasci- 
mento ta referi na Constitu- 
cion.” 


Den su comunicado, Prome 
Minister Evelyn Wever-Croes 
a duna di conoce cu Gobierno 
di Aruba a actua na un manera 
responsabel y a manda e Pre- 
supuesto Complementario 2 
pa Raad van Advies. Premier 
Wever-Croes a indica cu e 
cambio aki cu a wordo haci 
den e Presupuesto Comple- 
mentario 2, no mester a bay 
Raad van Advies. Esaki, segun 
e prome mandatario di nos 
pais, ta conforme ley. “Gobi- 
erno por adapta e presupues- 


to di DOW cu a pasa Januari 
2023 cu un ley di Presupuesto 
Complementario sin cu esaki 
bay back Raad van Advies. 
Den e tipo di discusionnan 
asina ta hopi importante pa 
contesta e siguiente pregunta: 
ta trata di un ‘ingrijpende wi- 
jziging’ of no.” 


Segun Wever-Croes, si ta un 
cambio substancial, cu con- 
secuencianan financiero of 
huridico of estatal hopi grave, 
e ta wordo considera como 
“ingrijpende wijziging” y e 
ora e cambio mester bay back 
Raad van Advies segun Ar- 
ticulo 22 di Landsverorden- 
ing Raad van Advies 2022 (y 
no Constitucion). Pero den 
e caso specifico aki, segun 
Prome Minister, no ta trata di 
un “ingrijpende wijziging”. E 
suma en cuestion compara cu 
e suma total di e Presupuesto 
Complementario 2 y pre- 
supuesto 2023 mes ta indica 


esey caba. “Cu nos a haci un 
cambio den un ley (e Begrot- 
ing DOW2023), riba su mes 
no ta cambia e conclusion. 
E cambio no ta “ingrijpend” 
manera nan ta insinua. Ta tra- 
baonan cu DOW ta haci caba 
y ta mas bien un cambio ad- 
ministrativo. Ta 1.2 miyon pa 
haci e trabaonan di DOW y 
ta presupuesto di Land Aru- 
ba ta aloca e fondonan ey pa 
DOW”, Prome Minister a 
indica. 
Prome Minister a remarca 
cu no por sigui e linea di 
Parlamentarionan Gerlien y 
Ryçond y manda tur cambio 
Raad van Advies. Esaki lo 
stroba e proceso di legislacion 
innecesariamente. Mientras 
aki ta trata di presupuestonan 
cu ta basa riba “budgetrecht” 
di Staten, e derecho mas bieu 
y importante di un Parlamen- 
to, no di un Raad van Advies, 
segun e ta conclui. 


Huramentacion di drs. R.J. van der Zande como ambtenaar na Raad van Advies 


Dia 7 december 2023 sr. drs. Rolf 
J. van der Zande a huramenta 
como ambtenaar na Raad van 
Advies. E Secretaris di Raad van 
Advies, mr. Albert Braamskamp, 
a efectua e huramentacion. 


Sr. drs. Van der Zande a drenta den 
servicio di gobierno dia 1 di augus- 
tus 2021 den funcion di assistent di 
maneho na Raad van Advies. 


Na e ocasion aki mr. Braamskamp a 
felicita e ambtenaar cu e huramenta- 
cion y a subraya e importancia di su 
trabou den interes general. 


Foto: Sr. Albert Braamskamp y Sr. 
Rolf van der Zande 

Cinco pais na Oost y Zuid Africa tin plamamento di antrax, cu 20 morto reporta 


(AP)—Cinco pais den e 
parti oost y zuid Africa 
ta den un plamamento di 
e malesa antrax, cu mas 
di 1,000 caso sospecha y 
20 morto e aña aki, segun 
e Organisacion di Salud 
Global (WHO) a bisa di- 
aluna. 


Un total di 1,166 caso sospe- 
cha a ser reporta na Kenya, 
Malawi, Uganda, Zambia y 
Zimbabwe. 37 caso a ser con- 
firma pa testnan di laborato- 
rio, manera WHO a confir- 
ma. E organisacion a bisa cu 
e cinco pais tin plamamento 
temporal tur aña, pero Zam- 
bia tabata experenciando su 
plamamento mas pio desde 
2011 y Malawi a reporta su 
prome caso humano e aña 
aki. Uganda a reporta 13 
morto. 


Antrax usualmente ta afecta 
criadero manera carne, baca 
y cabrito, como tambe her- 
bivoornan den salvahe. Hu- 


manonan por ser infecta si 
nan ta den contacto cu e ani- 
malnan of via productonan di 
animal contamina. En gen- 
eral no ta considera antrax pa 
ta contagioso entre humano, 
aunke tabatin casonan unico 
di transmision entre hende, 
WHO a bisa. Antrax ta ser 
causa pa bacteria y tin biaha 
ta asocia cu e version armada 
cu a ser uza durante e atak- 
enan di 2001 na Merca, ora 


cinco hende a muri y 17 otro 
a bira malo despues cu a ser 
contagia cu antrax via post cu 
a contene esaki. 
Den un evaluacion separa di 
e plamamento na Zambia, 
cual tabata esun mas preo- 
cupante, WHO a bisa cu 684 
caso sospecha a ser reporta 
den e nacion desde 20 di 
november, cu cuatro morto. 
Casonan humano di antrax 
a ser reporta den nuebe di e 


dies provincianan na Zambia. 
Den un caso, 26 hende tabata 
sospecha di a ser contamina 
pasobra nan a come carni 
di hipopotamo contamina. 
WHO a bisa cu tabatin un 
riesgo halto cu e plamamento 
na Zambia lo plama den otro 
pais den bisindario. 


E plamamento den tur cinco 
pais tabata “probablemente 
causa pa varios factor, incluy- 
endo shocknan climatico, 
inseguridad alimentario, y 
percepcion y contacto cu e 
malesa via trabao cu carni of 
animalnan infecta,” WHO a 
splica. 


Hulanda: 
Mortalidad ainda ta mas halto cu a anticipa, pero 
contribucion di Covid ta keda chikito 


(NLTimes)—E 
cantidad 
di morto te ainda den 2023 
ta mas halto cu a anticipa 
si no tabatin e pandemia 
di coronavirus, pero e 
contribucion di Covid-19 
den e cantidad di mortali- 
dad excesivo aki ta reduci- 
endo. Casi 2,000 hende a 
muri di Covid-19 den e 
prome shete luna di e aña 
aki, hopi menos compara 
cu e añanan anterior, se- 
gun CBS Hulanda a re- 
porta a base di cifranan 
preliminario. 


Den e prome shete lunanan 
di 2023, casi 7,000 hende 
mas a muri compara cu kico 
CBS a anticipa si e pandemia 
di Covid-19 no a sosode. “E 
mortalidad excesivo tabata 
mas halto compara cu e 2,000 
morto debi na Covid-19. 
Esey tambe tabata e caso na 
2022, cu un mortalidad exce- 


sivo di 14,500 y 8,200 causa 
pa Covid-19. E contribucion 
di Covid-19 den e totalidad 
di morto, y e corelacion cu 
mortalidad excesivo, a reduci 
mas den 2023,” CBS a con- 
clui. 


Mientras cu e contribucion 
di coronavirus den e mortali- 
dad excesivo ta reduciendo, 
mas hende ta muriendo for 
di consecuencianan manera 
caidanan accidental, male- 
sanan respiratorio y demen- 
cia. E mortonan aki tabata 
“proporcionalmente mas hal- 
to na 2022 compara cu 2020 
y 2021,” CBS a bisa. “Segun 


e cifranan provisional te cu y 
incluyendo juli, e trend aki lo 
continua na 2023.” 


E causa mas comun di morto 
durante e ultimo tres añanan 
tabata demencia, stroke, fayo 
cardiaco, cancer di pulmon, 
Covid-19, COPD, cancer 
di pecho den hende muhe, 
cancer di prostaat den hende 
homber, 
caida 
accidental, 
malesa iskemico di curason, 
cancer di tripa of rectal, y 
neumonia. E causanan ey ta- 
bata responsabel pa aproxim- 
adamente mita di tur morto 
anualmente. 


Organo Ehecutivo AZV (OE AZV) ta 
informa: 
Maneho nobo entrante 1 di 
januari 2024 pa cu cobertura di 
servicio di laboratorio 


Testnan di laboratorio ta importante dentro di e 
proceso di cuido y tratamento di pashent. Un test 
di laboratorio ta yuda e dokter yega na un diagnos- 
tico. Tambe e test di laboratorio ta un instrumento 
pa sigui monitoria y evalua e malesa di e pashent. 
Unda ta necesario e dokter di cas of specialista 
medico lo adapta e plan di tratamento. 


Pa mantene cuido medico accesibel, di bon calidad y 
pagabel e siguiente añanan, OE AZV a pidi un instancia 
independiente haci un investigacion pa determina tari- 
fanan aceptabel a base di caracteristicanan specifico pa e 
mercado di Aruba. Esaki a resulta den un ahuste di e tari- 
fanan pa e testnan di laboratorio. Di e forma aki OE AZV 
por sigui garantisa test di laboratorio awor y pa futuro 
generacion cubri for di e fondo di AZV. 


E cambio di mas principal! 
Desde 1 di januari 2024 tur asegurado bou di tratamento 
di specialista medico y cu haya prescripcion pa test di lab- 
oratorio lo tin cu tene cuenta cu: 


A) 
Ta haci uzo di e servicionan di LAB HOH. E 
laboratorio di Dr. Horacio E. Oduber Hospitaal ta bira e 
unico laboratorio cu lo duna servicio riba prescripcion di 
e specialistanan medico. Esaki ta nifica cu ora e specialista 
medico informa bo cu tin test di laboratorio pa haci, bo 
lo tin cu acudi na e prikpost LAB HOH di mas cerca di e 
specialista medico. Afortunadamente ya e gran mayoria di 
e “prikposten” di LAB HOH ta den cercania di e special- 
istanan medico cu localidad na San Nicolas, Oranjestad, 
Piedra Plat y Ponton. 


B) 
Tur asegurado di AZV bou tratamento di special- 
ista medico na ImSan por tambe sigui haci uzo di e servi- 
cionan di laboratorio na ImSan. 


Kico lo continua manera semper? 
Desde 1 di januari 2024 tur asegurado bou di tratamento 
di un dokter di cas, dentista of partera y cu haya prescrip- 
cion pa test di laboratorio lo por: 

Corsou ta mantene neutralidad den medio di conflicto entre Venezuela y 
Guyana 


(CuraçaoChronicle) 
- 
Den e conflicto andando 
entre Venezuela y Guy- 
ana, e gobierno di Corsou 
liderapa Prome Minister 
Gilmar Pisas a opta pa 
permanece neutral. 


Den medio di yamadonan 
den aumento di Venezuela 
pa agrega un porcion signifi- 
cante di su bisiña Guyana, 
citando discrepancia na e 
frontera historico for di si- 
glo 19, e invasion potencial ta 
enfrentando condena ambos 
riba escenario internacional y 
na Hulanda. Notablemente, 
Corsou ta tumando un tono 
mas modera compara cu e 
Reino, enfatisando Venezuela 
su rol como un pais bisiña y 


un partner diplomatico cru- 
cial. 


Prome Minister Pisas a en- 
fatisa cu pa awo e gobierno 
Curasoleño no a formula un 
posicion definitivo tocante 
e topico. E situacion geopo- 
litico delica a causa un preo- 
cupacion internacional, cu 
Hulanda y otro nacionnan 
expresando condena riba e 
accionnan 
potencialmente 
unilateral di Venezuela. E dis- 
puta di e frontera tin raiznan 
historico, cu acusacion di de- 
lineacion inhusto di frontera 
den e siglo 19, cual a yega na 
e tensionnan actual. E pros- 
pecto di Venezuela anexando 
un porcion significante di 
Guyana a causa respuesta in- 


mediato di e comunidad in- 
ternacional, cual ta enfatisa e 
necesidad pa un resolucion 
diplomatico. 


E Prome Minister a expresa 
cu Corsou su decision di 
mantene un posicion neutral 
ta mustra e consideracionnan 
geopolitico unico cu ta hun- 
gando un rol, admitiendo e 
importancia di mantene un 
strategia balansa den su rela- 
cionnan cu Venezuela, un 
bisiña significante y partner 
pa e isla. E situacion ta sigui 
evoluciona y Corsou ta antic- 
ipa cu lo monitor e desaroyo- 
nan di cerca mientras ta duna 
prioridad na e relacionnan 
diplomatico y stabilidad re- 
gional. 


Directiva di hospital ta rechasa manipulacion di Minister Silvania 


(CuraçaoChronicle) 
- 
Den terminonan fuerte cu 
no a premira, director di 
Curaçao Medical Center 
(CMC) Gilbert Martina a 
condena manipulacion di 
Minister di Salud interino, 
Javier Silvania. Pa CMC, e 
manipulacion di e oficial 
di gobierno aki ta inacep- 
tabel. 


E critica fuerte aki ta bini 
despues di controversia re- 
cien unda e mnister a reaccio- 
na cu indignacion pa motibo 
cu e no a ricibi invation pa un 
conferencia interno di CMC 
pa empleadonan. MArtina ta 
enfatisa cu CMC no ta acepta 
e tipo di comportamento aki 
for di Minister Silvania mas, 
cual e ta considera dañino na 
cuido di hospital na Corsou. 
E director di hospital a splica 
cu un empleado a comete 


un eror y a invita e minister 
na un conferencia tocante 
un topico cu no ta concerni 
su persona. Martina a critica 
e minister pa acepta e invi- 
tacion inmediatamente, cu e 
meta di genera popularidad 
politico den medio di e em- 
pleadonan. 


E tema di e conferencia, ‘Pro- 
fessional Care with Compas- 
sion’, lo ta ironico, segun 
Martina, mirando Silvania 
su declaracionnan anterior 
tocante un “guera di morto” 
di su instruccionnan no keda 
cumpli. Martina a haci un 
comparacion entre Donald 
Trump y Barack Obama ora 
di scoge un persona pa papia 
tocante compasion, indican- 
do un preferencia pa Obama. 
El a usa e comparacion aki pa 
delinea dicon e minister no 
tabata bon bini na e confer- 


encia. E director a declara cu 
permiti Silvania lo manda un 
señal eroneo na e hospital su 
empleadonan. 


Tambe el a expresa preocu- 
pacion pa cu Silvania su ac- 
titud, cual segun su persona 
ta posee un menasa pa e co- 
munidad di Corsou y en par- 
ticular, e isla su unico hospi- 
tal general. Martina a enfatisa 
cu aunke varios ta comparti e 
opinion aki, e ta di e tikinan 
cu ta tribi bisa esaki den pu- 
blico. 


E incidente aki ta ilustra un 
relacion tenso entre CMC y e 
comportamento -describi pa 
varios como- narcisista di e 
Minister di Salud. Martina su 
critica publico di Silvania ta 
ilustra e desafionan y tension 
dentro di Corsou su sistema 
di cuido di salud, enfatisando 


e importancia pa un comu- 
nicacion respetuoso y profe- 
sional entre oficialnan di go- 


bierno y e institucionnan di 
cuido di salud. 


Human Rights Defense Curaçao ta haci yamado pa accion riba 
legislacion di derechonan humano anticua 


(CuraçaoChronicle) 
- 
Riba dia di derechonan 
humano pa aña 2023 Hu- 
man Rights Defense Cu- 
raçao (HRDC) a pone 
atencion special riba de- 
safionan persistente den 
politicanan di inmigra- 
cion y legislacion anti- 
cua na Corsou. E prob- 
lemanan aki no ta dañino 
solamente na demografia 
specifico sino tambe ta 
impedi e crecemento eco- 
nomico general di e pais. 
Riba e dia significante di 10 di 
december, unda e Universal 
Declaration of Human Rights 
ta 
celebra 
mundialmente, 


HRDC ta marca su di 4 ani- 
versario. E organisacion, un 
di e fuertenan cu ta boga pa 
derechonan humano na Cor- 
sou, ta enfatisa e necesidad pa 
balans y modernisacion den 
e politicanan di migracion 
y legislacion. “Nos meta ta 
libertad, igualdad y husticia 
pa tur hende,” segun vocero 
di HRDC. “Nos ta mira cu 
leynan anticua y un politica 
di migracion cu no ta balansa 
no solamente ta daña demo- 
grafia specifico sino tambe ta 
stroba e desaroyo economico 


di Corsou.” 


HRDC a señala na e situa- 
cionnan 
precario 
unda 
muchanan migrante na Cor- 
sou, te hasta cu permiso di 
residencia, no por ricibi segu- 
ro adecua. Adicionalmente, e 
organisacion a delinea e pres- 
encia di miles di empleado 
na Corsou sin un permiso di 
trabao ni residencia legal na 
e pais. E problemanan aki ta 
resalta e necesidad urgente 
pa un politica mas incluso y 
husto. 

78,320 persona wardando pa decision tocante residencia Hulandes 


(NLTimes) - Oficina di 
inmigracion 
Hulandes 
ta enfrentando un atraso 
record, cu mas o menos 
78,320 aplicacion pendien- 
te di varios forma di resi- 
dencia na Hulanda. Mas o 
menos 56 porciento ta tra- 
ta personanan solicitando 
asilo, mientras 34 por- 
ciento ta solicitantenan cu 
kier reuni cu miembronan 
di famia kendenan ya caba 
a ricibi permiso di resi- 
dencia como solicitante di 
asilo. 


Casi 5,800 persona tambe ta 
pidiendo residencia como 
familiar di otro residentenan 
legal y mas o menos 1,900 
kier keda na Hulanda como 
un migrante cu habilidadnan 
halto. 


Mas di 44,000 solicitante di 
asilo na Hulanda ta ward- 
ando pa nan aplicacion keda 
evalua, segun cifranan di Im- 


migratie- en Naturalisatiedi- 
enst (IND) a publica riba 
dialuna. Un aña atras, IND 
tabatin mas o menos 32,000 
solicitacion pendiente. Entre 
e 44,030 solicitante di asilo 
wardando pa un decision to- 
cante nan estadia na Hulanda, 
mas di 18,000 tin mas entre 


6 pa 15 luna ta warda pa un 
contesta. E tempo di espera 
pa mas di 16,500 ta mas cu 
6 luna. Segun e cifranan di 
IND, casi 5,500 persona tin 
mas di 15 luna ta warda pa un 
decision. E status pendiente 
pa e solicitantenan di asilo ta 
nifica cu nan no por sali for 


di e centronan di shelter, cual 
ta causa cu no por habri espa- 
cio pa e solicitantenan di asilo 
nobo. 


Tambe tin un cifra den au- 
mento di familiarnan cu ta 
wardando pa reuni cu nan 
familiar kendenan ya caba a 


ricibi asilo na Hulanda. Ac- 
tualmente 26,630 persona ta 
wardando e evaluacion aki di 
IND, compara cu casi 16,700 
di e solicitacionnan aki aña 
pasa. Segun IND, 47,200 so- 
licitante di asilo a yega desde 
e comienso di e aña aki, cu un 
total di 49,200 durante e ul- 
timo 12 luna. Den aña 2023, 
un averahe di 963 persona pa 
siman a pidi asilo, marcando 
un aumento di 37 porciento 
compara cu e mesun periodo 
di aña pasa. 


E aña aki su total a aumenta 
desde fin di zomer, cu e can- 
tidad mas halto durante e si- 
man di 16 di october, ora cu 
1,500 persona a solicita asilo. 
Mas o menos 13,000 persona 
a pidi asilo na Hulanda desde 
comienso di october, cual ta 
aproximadamente un kwart 
mas compara cu e mesun 
periodo aña pasa. 


Partidonan den formacion di gabinete te ainda ta enfrentando obstaculo 
pa progresa 


(NLTimes) - E experto 
politico asigna pa mira si 
e dialogonan inicial por 
progesa na e fomracion 
di un gabinete nobo a 
publica su prome repor- 
tahe riba dialuna tocante 
e combersacionnan cu el 
a tin cu e lidernan di par- 
tido despues di luna pasa 
su eleccion. 


Den e documento di 5 pagi- 
na, Ronald Plasterk a conseha 
un ronda nobo di dialogo pa 
mira si PVV, VVD, NSC y 
BBB por yega un acuerdo 
inicial riba topiconan clave 
tocante e preservacion di e 
Constitucion, 
derechonan 
fundamental y regla di ley 
prome cu mira si nan por 
yega un posicion comun riba 
un multitud di otro topi- 
conan cu e proximo gabinete 
mester atende. 


Plasterk a otorga un copia di 
su reportahe na Roelien Kam- 
minga, ken ta e president in- 
terino di Tweede Kamer. Den 
su reportahe, Plasterk a skirbi 
cu e 4 partidonan aki awo 
mester trata e seleccion di un 
lider di dialogo informal, un 
“informante”, cu lo investiga 
si por yega un acuerdo riba e 
topiconan aki. 


Solamente na momento cu e 
partidonan aki yega un posi- 
cion comun den e puntonan 


inicial aki e informante pro 
evalua con posibel ta yega un 
posicion comun den e otro 
topiconan mas amplio. Es- 
akinan ta inclui migracion, 
siguridad social, bon gober- 
nacion, politica internacional, 
clima, nitrogeno, agricultura, 
horticultura y piscamento. 
Aunke “politica internacio- 
nal” ta menciona di manera 
amplio, fondo pa Ukrania no 
ta menciona specificamente. 
E problema ta un topico clave 
durante e campañanan po- 
litico prome cu e elecion y 
tabatin un diferencia grandi 
contra PVV, ken kier corta e 
sosten na Ucrania y ambos 
VVD cu NSC. 


Plasterk a skirbi tambe den su 
reportahe cu Omtzigt no kier 
uni na un gabinete di mino- 
ria do PVV, NSC y BBB pero 
ta posiblemente dispuesto na 
sostene un coalicion di PVV, 
VVD y BBB for di Tweede 
Kamer. “E no ta dispuesto, 
parcialmente a causa di PVV 
su programa di eleccion y e 
declaracionnan haci pa lider 
di PVV y su relacion cu e 
Constitucion, pa cuminsa 
negociacionnan cu PVV riba 
un gobierno sea minoria of 
mayoria actualmente. Prome 
mester keda cla si e otro par- 
tidonan ta comparti un com- 
prension comun di e regla di 
ley,” e expero a skirbi. 


Varios partido ya caba a ex- 
presa 
preocupacionnan 
grandi tocante e metanan 
inconstitucional den PVV su 
programa di eleccion, prohi- 
biendo Moskee y Koran ade- 
mas di blokia e recepcion di 
mas solicitante di asilo por 
ehempel. Tambenan ta den 
desacuerdo pa cu ki forma 
e gabinete mester tuma. E 
obhetivo di e fase di infor- 
macion preliminar, manera 
Plasterk a delinea, ta pa “de- 
termina si tin un base pa mas 
ronda di informacion riba un 
tipo di cooperacion politico 
cu lo forma e fundeshi pa 
un gabinete stabiel.” E ronda 


di informacion preliminar 
mester tuma luga entre de- 
cember di aña 2023 y januari 
di aña 2024, cu e informante 
premira di otorga un repor- 
tahe na president di Tweede 
Kamer pa comienso di febru- 
ari lo mas tardar. 


Tweede Kamer lo tin un de- 
bate tocante e reportahe riba 
diaranson. Tipicamente, e 
parlamentarionan ta selec- 
ciona un of dos “informante” 
cu ta organisa e dialogo cu e 
partidonan sugeri pa e exper- 
to y ta negocia un acuerdo di 
coalicion. 

Chile: Candela forestal ta laga atras shete persona herida y mas di dos 
mil hectar kima 


(Infobae) – Habitantenan 
di zona central di Chile 
a biba un fin di siman 
di angustia, un serie di 
candelanan forestal (50 
den total) a laga como 
resultado mas di dos mil 
hectar kima, shete persona 
herida y un dozijn di 
persona damnifica. 


Ayera 
mainta, 
Servicio 
Nacional di Prevencion y 
Respuesta pa Desasternan 
(Senapred) a informa cu te 
7or di mainta di ayera dialuna 
tabata registra ocho siniestro 
y dos cu a ser controla den 
tres region, segun un nota di 
e medio El Desconcierto a 
señala. 


Region 
di 
Valparaiso 
ta 
mantene den alerta cora pa 
dos candela activo, un cu a 
ser yama “Cajón de Lebu” 
na comuna di Limache cu 
a afecta te ayera 275 hectar. 
Esun 
di 
mas 
compleho 
ta 
afecta 
a 
comuna 
di 
Villa Alemana y Limache, 
denomina “Patagual,” cu a 


consumi 820 hectar y a laga 7 
persona lesiona, 13 cas destrui 
y 21 persona den refugio. 


Den 
mesun 
region 
ta 
mantene e alerta cora na 
comuna di San Antonio pa 
e candela na “Compleho 
Cruce Leyda,” cu a afecta 80 


hectar y te ainda ta activo cu 
baho intensidad. Den Region 
Metropolitano, ta mantene 
alerta cora na comuna di 
Paine cu un candela cu ta 
activo ainda y a afecta 113 
hectar. 


Candela di zomer pasa a 


cobra e bida di por lo menos 
25 persona y a destrui mas 
di 400.000 hectar na tur 
Chile. 
Mientras 
tanto, 
presidente 
Gabriel 
Boric, 
a anuncia un presupuesto 
di 148.000 miyon dollar pa 
2024 destina pa combati e 
candelanan di zomer, loke ta 


supone un aumento di 47% 
compara cu aña anterior, cu 
tabata un di e mas letal den 
ultimo añanan. Diadomingo 
ultimo, autoridadnan a haci 
un yamada na poblacion pa 
tuma precaucion den caso di 
presencia di huma, pa asina 
evita dañonan cu esaki por 
causa pa salud di hende. 


Di acuerdo cu informacion 
comparti pa Sereni di Salud 
di region Metropolitano a 
recomenda pa cera portanan 
y bentananan pa evita cu 
huma lo drenta den casnan. Y 
cubri espacionan entre vloer 
y porta cu pañanan muha. 
Tambe a pidi na poblacion pa 
evita di realisa cualkier tipo di 
actividad fisico den aire liber. 
Gruponan di riesgo manera 
muhe na estado, muchanan 
y hende grandi, ademas di 
pashentnan cu ta padece di 
asma mester evita di sali for 
di cas pa evita expone na e 
huma. 


Comision di Congreso Colombiano ta investiga Gustavo Petro pa 
supuesto financiamento ilegal di su campaña electoral 


(EFE) 
- 
Comision 
di 
Acusacion di Camara Rep- 
resentante di Colombia, e 
unico organo habilita pa 
investiga un presidente 
na Colombia, ayera dialu- 
na a continua cu e inves- 
tigacion na e mandatario 
Gustavo Petro, pa posibel 
financiamento ilegal di su 
campaña electoral. 


Despues di a rechasa cuatro 
acusacion 
presenta, 
entre 
otro, pa miembronan di par- 
tido oficialista, Pacto His- 
torico, Comision Legal di 
Investigacion y Acusacion di 
Camara ayera a continua cu 
e proceso di investigacion pa 
presunto financiamento ile- 
gal y di surpasa e cifra di gas- 
tonan di su campaña. 
Tur esaki a cuminsa ora na 
luna di juni den varios pub- 
licacion periodistico a revela 
audionan di ex-embahador 
di Venezuela y un di e per- 
sonanan mas cerca di Petro 
durante e campaña, Armando 
Benedetti, na unda e tabata 
papia di placa cu por a drenta 
den e campaña. 


Den e audionan ey manda 
na ex-hefe di gabinete Laura 


Sanabria, ex-embahador a 
sigura cu el a recauda “15.000 
miyon peso (casi 3.7 miyon 
dollar) pa campaña di Petro y 
tambe a bisa cu si e ta papia y 
ta conta ken a financia e cam- 
paña na costa Atlantico, tur di 
nan ta bay cay cera. Tur esey 
tabata tema di investigacion, 
cu despues tambe a causa e 
detencion di e yiu homber 
di e presidente, Nicolas Pet- 


ro, pa enrikece su mes ilici- 
tamente y pa labamento di 
activos den un caso na unda 
tambe ta cuestiona e financia- 
mento di e campaña cu a hiba 
Petro bira presidente. 


Fiscalia a detene Nicolas 
Petro y su ex-casa, Daysuris 
Vasquez, pero nan a abstene 
di investiga Petro, debi cu 
no ta coresponde na nan pa 


haci esey, pa loke a remiti na 
Comision di Acusacion di 
Camara e notificacion. Na es- 
aki a uni e denuncia presenta 
pa un dozijn di demandante, 
entre nan dos congresista di 
oposicion, pa investiga Petro 
y e posibel financiamento 
iregular di e campaña. 
Awor, pa sigui cu e investiga- 
cion, Comision a pidi pa e 
fase aki na varios organismo 
e pruebanan y procesonan 
cu nan tin den nan poder 
pa sigui cu e investigacion 
, cu te ainda ta preliminar y 
nan ta bay haciel’e di mane- 
ra reserva. Fiscalia a pidi pa 
manda “tur proceso activo na 
entidad relaciona cu campaña 
presidencial,” y den special 
e investigacionnan contra 
Daysuris Vasquez, Nicolas 
Petro y Ricardo Roa, gerente 
di campaña y presidente ac- 
tual di Ecopetrol. 


Na Corte Supremo, a pidi e 
posibel investigacion riba e 
campaña, na Procuraduria a 
pidi tur proceso pa falta dis- 
ciplinario durante e campaña, 
na Contraloria tambe un rap- 
port di a surpasa e cifranan di 
e campaña, cuentanan regis- 
tra y otro documentonan tec- 


nico. 


Tambe, na revista Semana 
medio cu a publica tur e scan- 
dal, a pidi noticianan tocante 
e presunto financiamento ile- 
gal y e “fuente di e cual nan a 
haya e audionan di Whatsapp 
di Armando Benedetti,” ade- 
mas di Direccion di Impues- 
to y Aduana e declaracion di 
impuesto di Petro. Te ainda 
Comision no ta contempla 
cita ni e presidente ni ningun 
di e involucradonan den e 
caso aki. 


Like us on 
Facebook 


facebook.com/bondianoticia 

Cuba: Diaz-Canel a celebra Dia di Derechonan Humano y e Cubanonan 
contesta 


(CiberCuba) 
– 
Gober- 
nante 
Cubano 
Miguel 
Diaz-Canel a celebra dia 
10 di december e Dia di 
Derechonan Humano y e 
Cubanonan a probecha pa 
recordele ariba rednan so- 
cial cu no tin nada pa cel- 
ebra den un dictadura cu 
mas di mil preso politico 
den prison. 


“Cubanonan cu Derechonan. 
Esey nos ta danki na e Revolu- 
cion, cu a duna tera na esnan 
cu ta traha, cu a empodera e 
pueblo, sin distincion di gen- 
ero, color di cuero of status 
social y cu a sembra e pais di 


scol- y hospitalnan cu acceso 
gratis y universal. Esaki ta e 
revolucion,” e gobernante a 
publica. 


Su palabranan a wordo con- 
testa cu centenares di comen- 
tario cu a recordele di e repre- 


sion, desigualdad y e falta di 
derecho- y libertadnan pre- 
dominante bao su mandato, 
defini como e “continuidad” 
di un poder cu ta somete e 
Cubanonan, for di mas di 60 
aña. 


“Cubanonan sin Derecho, 
esey ta loke nos ta. Bo tabata 
e prome den ordena y rep- 
rimi e pueblo Cubano ora cu 
el a manifesta exigiendo lib- 
ertad- y derechonan,” Taoro a 
contesta. 


“Cada dia mi ta mas convenci 
cu e comunismo ta un pato- 
logia psikiatrico cu no a wor- 


do inclui den e tratamento di 
e enfermedadnan aki, paso- 
bra no por ta realidad cu boso 
di berdad ta kere tur e men- 
tiranan ey pa ya casi 65 aña,” 
otro a señala. 
“Cual derechonan Diaz-Ca- 
nel? Na Cuba no tin dere- 
chonan ora cu nan ta detene 
bo door di expresa bo mes 
libremente. Tin mas di mil 
preso politico door di protes- 
ta pacificamente. Unda nan 
derechonan ta,” un usuario 
di X a puntra. 


Puerto Rico: Brote di sifilis na Vieques ta suma un caso nobo 


(ElNuevoDia) – Person- 
al di e Departamento di 
Salud lo trasalada pa Vi- 
eques dia 15 di december, 
cu un ekipo cu ta busca 
fomenta e prevencion di 
enfermedadnan di trans- 
mision sexual (ETS) entre 
e poblacion di e isla mu- 
nicipio, unda tin un brote 
activo di sifilis, cu ya a 
suma un caso nobo. 


Precisamente, e movida di 
Salud, ta pa responde na e 
identificacion, den dianan 
recien, di e brote cu aworaki 
ta acumula 14 contagio con- 
firma. 


Den un entrevista cu El 
Nuevo Dia, dokter Melissa 
Marzan, oficial principal di 
Epidemiologia di e Departa- 


mento di Salud, a destaca cu 
luna di november a cera cu 
un caso adicional di sifilis na 
Vieques, aumentando e can- 
tidad na 14, ademas di otro 
contacto sexual identifica, pa 
un total di 25 caso den e aña 
aki te cu aworaki na Vieques. 


“E caso nobo no ta reciente, 
si no di algun luna atras,” el 
a indica. 


Segun e funcionario, den e 
ultimo Rapport di Vigilancia 
di ETS, a confirma 100 caso 
adicional di sifilis na henter 
Puerto Rico. Cu esaki, ya ta 
suma un total di 1.279 con- 
tagio di sifilis entre januari y 
november di e aña aki na e 
isla. 


“Nos ta bay realisa actividad- 


nan educativo y testnan, dia 
15 di december na Vieques,” 
Marzan a bisa, ken a destaca 
cu e personal di Salud tambe 
a biaha pa e isla municipio, 
dos siman atras, pa participa 
den e cendemento di luznan 
di Pasco. 


Di otro banda, e epidemiolo- 
go a rechasa e falta di sigui- 


mento epidemiologico na 
Vieques, manera den dianan 
recien voceronan di varios 
grupo comunitario a denun- 
cia. 
El a agrega cu, como parti di e 
investigacion cu tin andando 
di e brote activo, na e contac- 
tonan sexual vincula na e ca- 
sonan confirma nan ta duna 
nan siguimento pa realisa 


testnan di sifilis, teniendo 
den consideracion e periodo 
di incubacion di e enferme- 
dad, cu ta entre tres y cuater 
siman. 


Marzan a recorda cu sifilis ta 
un enfermedad cu ta wordo 
transmiti door di contacto 
sexual y cu ainda e stigma ta 
domina den e comunicado, 
locual lo por provoca cu al- 
gun persona no ta busca e 
ayudo necesario, aunke nan 
ta sospecha cu nan por ta 
contagia, door di miedo. 


E funcionario a informa tam- 
be cu tin un liña di telefon 
unda e personanan por yama 
pa educa nan mes y busca 
ayudo tocante e tema. 


Venezuela: Gobierno ta busca distension di accionnan den reunion cu 
Guyana pa teritorio Esequibo 


(ElNacional) – Gobierno 
di Venezuela a delanta 
ayera dialuna cu Nico- 
las Maduro lo acudi na 
e reunion di diahuebs, 
na Saint Vincent and the 
Granadines, cu e presi- 
dente di Guyana, Irfaan 
Ali, cu e obhetivo di suavi- 
sa e tension di accionnan 
di e ultimo dianan, ora cu 
e tension diplomatico di 
ambos pais a aumenta pa 
e disputa teritorial. 


E Minister di Relacion Ex- 
terior, Yvan Gil, a indica den 
un encuentro cu periodistan- 
an cu e Ehecutivo chavista ta 


bay participa cu expectativa, 
alegria y animonan di paz 
den e reunion aki, na fabor 
di Brasil y di e Comunidad di 
Estadonan Latino Americano 
di Caribe (Celac), cu a pro- 
move e encuentro, den bista 
di e tension cu a aumenta en- 
tre Venezuela y Guyana. 


“E di dos obhetivo, cu mi ta 
sigur cu nos ta bay logra, ta un 
distension di e accionnan, so- 
bretodo di parti di Guyana,” 
e minister a bisa, despues di 
considera cu Georgetown a 
mustra un especie di nervi- 
osismo den e ultimo dianan. 


Gil ta kere cu Guyana, ori- 
enta of influencia door di e 
corporacion Exxon Mobile, 
cu ta explota petroleo den e 
zona di disputa, a yega na me- 
nasa Venezuela, specialmente 
door di realisa ehercicionan 
militar cu apoyo di Merca. 


Door di esaki el a reitera cu 
Caracas ta aspira pa baha e 
agresividad den e discurso 
di Guyana, sin menciona e 
formanan di e funcionarion- 
an Venezolano den e ultimo 
dianan y e decisionnan uni- 
lateral di Venezuela anuncia 
pa Maduro, cu e proposito 
di agrega e 160 mil meter 


cuadra den disputa, un teri- 
torio actualmente controla pa 
Georgetown. 


E minister tambe a confirma 
cu Brasil ta bay participa den 
e encuentro di Saint Vincent 
and the Granadines, aunke 
no ta cla di e presidente Luiz 
Inacio Lula da Sailva lo acudi 
of algun otro funcionario di 
nivel halto lo atende e re- 
union den su nomber. 


Tocante e papel cu Lula ta- 
batin pa cu e reunion aki por 
tuma luga, el a bisa cu e tabata 
determinante despues di sig- 
ura cu Maduro a combersa cu 


e Brasilero ariba e necesidad 
di dialogo y cu tur cos mes- 
ter wordo resolvi den dialogo 
sin profundisa den e aspecto 
practico di e disputa. 


E controversia a escala despu- 
es cu dia 3 di december Ven- 
ezuela a aproba den un refer- 
endum unilateral pa anexa e 
Guayana Esequiba, door di 
cual e gobierno di Maduro 
a ordena e establecimento di 
un division militar cerca di 
e area cu ta den disputa, sin 
ningun incursion te cu awor- 
aki. 

‘Barbie’ ta lidera nominacion di Golden Globe cu 9 
sigui di cerca pa ‘Oppenheimer’ 


(AP) - Greta Gerwig su 
‘Barbie’ a domina e nom- 
inacionnan 
di 
Golden 
Globe Awards cu 9 nomi- 
nacion pa e hit, incluyen- 
do Best Picture Musical or 
comedy ademas di nomi- 
nacionnan pa actuacion 
di Margot Robbie y Ryan 
Gosling cu 3 di su canti- 
canan original. 


E pelicula tabata sigui di 


cerca pa su compañero di 
dia di lansamento y meme, 
Christopher Nolan su ‘Op- 
penheimer,’ cual a ricibi 8 
nominacion, incluyendo Best 
Picture Drama y pa actor- 
nan Cillian Murphy, Robert 
downey Jr. y Emily Blunt. 


E grupo reorganisa cu un 
curpa di votacion mas grandi 
y diverso, a anuncia nomina- 
cionnan dialuna pa su pro- 


grama den januari, despues di 
scandal y varios aña ci prob- 
lema, incluyendo un aña sin 
un celebracion. Cedric the 
Entertainer y Wilmer Valder- 
rama a participa den e anun- 
cionan for di Beverly Hilton 
Hotel, unda e show lo tuma 
luga dia 7 di januari. 


Peliculanan nomina pa Best 
Motion Picture drama ta in- 
clui “Oppenheimer”, Mar- 
tin Scorsese su “Killers of 
the Flower Moon”, Bradley 
Cooper su “Maestro”, Celine 
Song su “Past Lives”, Justine 
Tret su “Anatomy of a Fall” 
y Jonathan Glazer su “The 
Zone of Interest”. Den e cat- 
egoria di Best Motion Picture 
Musical or Comedy, “Barbie” 
a ser uni pa “Air”, “American 
Fiction,” “The Holdovers”, 
“May December” y “Poor 
Things.” 


Yorgos Lanthimos su “Poor 
Things” y Scorsese su “Kill- 


ing of the Flower Moon” 
ambos a ricibi 7 nominacion 
cada un. “Poor Things” a rici- 
bi nominacionnan pa Lan- 
thimos, su actornan Emma 
Stone, Mark Ruffalo, Willem 
Dafoe y Tony McNamara. 
“Killers of the Flower Moon” 
a ricibi nominacion y elogio 
pa Scorsese, pa direccion y 
co-escritura cu Eric Roth, 
celebridadnan Leonardo Di- 


Caprio, Lily Gladstone y 
Robert De Niro. 


“Barbie” a empata pa di dos 
cantidad mas halto di nomi- 
nacion den historia di Gold- 
en globes cu “Cabaret” di 
aña 1972. Robert Altiman su 
“Nashville” ta keda e pelicula 
mas nomina cu 11 nomina- 
cion. 


Joost Klein lo representa 
Hulanda na Eurovision 2024 


(NLTimes) - Joost Klein 
lo 
representa 
Hulanda 
na Eurovision Song Con- 
test na Malmö, Suecia 
proximo aña segun AV- 
ROTROS a anuncia. 


Segun e compania di televi- 
sion, Joost Klein tin poten- 
cial di hit Europeo fantastico 
cu su presentacionnan ener- 
getico, ritmonan cu ta pega y 
creatividad pa cu palabranan. 


Joost Klein a keda selecciona 
for di 600 aplicacion. “Taba- 
tin varios apliacion pa varios 
genero, sinembargo den nos 
opinion, su aplicacion taba- 
tin e potencial mas grandi 
di ta un hit,” Twan van den 
Nieuwenhuijzen a expresa, 
ken ta presidente di e comite 
di seleccion. Segun e comite, 
Klein tin talento den com- 
bina fiesta cu nostalgia y bo 
por tende esey den e cantica 


cu cual el a aplica. “Nos ta 
kere cu Joost lo crea un acto 
grandioso cu su creatividad y 
sosprende di manera positivo 
tanto Hulanda como Euro- 
pa.” 


Klein su estilo ta combina 
elementonan di pop general 
cu ‘happy hardcore’ y punk. 
E artista di 26 aña a tin varios 
tour na Hulanda cu su banda 
y a presenta na festivalnan 
manera Lowlands y Pinkpop. 
E ta emociona pa representa 
Hulanda proximo aña. “Par- 
ticipa den Eurovision Song 
Contest ta un soño birando 
realidad. Mi tabata mira esaki 
tur aña cu mi mayornan, pega 
na television,” Klein a expre- 
sa. “E ta un honor pa mi por 
representa Hulanda y mi lo 
haci tur loke mi por pa tin un 
bon resultado. Joost Klein tin 
soñonan grandi!” 


Rapper Mericano, Kendrick Lamar ta 
asombra riba escenario cu artistanan 
local di Sur Africa 


(AP) - Rapper gañado di 
Grammy Kendrick Lamar 
a asombra riba escenario 
na Sur Africa como acto 
principal na un festival di 
musica durante fin di si- 
man. 


Lamar a conta e audiencia na 
Hey Neighbor Festival cu su 
album di aña 2015 To Pimp a 
Butterfly tabata inspira pa su 
prome bishita na Sur Africa. 
“E tabata aña 2014 ora cu mi a 
bin Sur Africa pa prome biaha 
y esaki a inspira un album en 
particular, un di mi album- 


nan preferi,” el a expresa. 
Lamar tambe a presenta na e 
capital di Rwanda, Kigali. “E 
no ta solamente musica, e ta 
poesia,” bishitante di e festi- 
val Tshepo Sedikwe a bisa di 
e rapper. 


E festival tambe tabatin pre- 
sentacion di cantante ganado- 
ra di Grammy H.E.R y nom- 
inado pa Grammy Khalid. 


E organisadornan a bisa cu 
nan ta spera cu e festival lo 
bira un di e mas grandi den 
e continente Africano y uno 


unda e actonan internacional 
ta comparti escenario con- 
huntamente cu e musiconan 
local talentoso. E festival a 
provee un plataforma pa ar- 
tistanan kende a avansa den 
nan carera cu e popularidad 
di Amapiano y Afrobeats. 


Artistanan di amapiano Sur 
Africano manera Musa Keys 
y Tyla, kendenan ambos a 
ricibi nominacion pa Best 
African Music Performance 
Category pa Grammys di aña 
2024 tambe a presenta na e 
festival. 

San Nicolas a celebra Christmas Fair den grandi 


Diabierna nochi den un 
ambiente 
hopi 
festivo, 
Minister 
di 
Asuntonan 
Economico, Sr. Geoffrey 
Wever, hunto cu Sr. Guill- 
ermo Raymond di Post 
Aruba y Sr. Tito Bolivar 
di Artisa a cende e luznan 
den caya principal di San 
Nicolas, y asina tambe a 
inicia Christmas Fair den 
Promenada na San Nico- 
las. 


Den e mesun tiro a inaugura 
oficialmente Space 21, un es- 
pacio cu ta expone diferente 
tipo di arte y añadi na e move- 
mento artistico di e area. Den 
colaboracion cu Post Aruba, 
bishitantenan por a admira 
mas di 100 obra di stampia 
cu a wordo desplega na Space 
21 durante e evenemento di e 
Christmas Fair. 


E evento aki, cu su combina- 
cion di arte, cultura, y cele- 
bracion comunitario, a dem- 
ostra e rikesa y diversidad di 
San Nicolas. E luznan nobo, 
instala cu tanto dedicacion y 
cuidao, a duna e fair un toke 
magico, iluminando no sola- 
mente e cayanan, pero tambe 
e curasonnan di tur esnan 
presente. 


Den e ambiente festivo ey, 
bishitantenan a por disfruta 
di un variedad di presen- 
tacion artistico, incluyendo 
baile y actonan aerial impre- 
sionante. E artesanonan lo- 
cal a demostra nan talento y 
creatividad, ofreciendo pro- 
ductonan unico na benta spe- 
cialmente pa e temporada di 
Pasco y fin di aña. 


Rotary Club of Aruba a organisa pa 24 aña consecutivo su torneo di golf 
na beneficio di e comunidad 


Rotary Club of Aruba ta orguyoso di 
por a realisa su di 24 Torneo anual 
di golf na beneficio di nos comuni- 
dad, esaki a tuma lugar diasabra 2 
di december di 2023 na Tierra del 
Sol. Loke a cuminsa como un bunita 
evento na unda miembronan di e 
club tawata topa, tanto e amantenan 
di golf y esunnan cu no, a bira un 
evento hopi popular y gusta. 


Tur aña tin un entusiasmo grandi, no 
solamente di e participantenan local, 
pero tambe ta conta cu participantenan 
di tur e region. E aña aki a conta cu e 
participacion di 25 ekipo, creando asina 
hopi ambiente na unda cu tur partici- 
pante a disfruta di un atardi y anochi 
hopi ameno. 
E exito di e iniciativa aki tabata posibel 
danki na e grandioso sosten di Aruba 
su comunidad empresarial, loke a re- 


sulta den un recaudacion di mas di 
115,000 florin cual ta un suma bunita 
y significante. E suma importante aki 
ta hunga un parti fundamental pa asina 
duna sosten na varios organisacion cari- 
tativo local. 


Durante e recepcion despues di e tor- 
neo, Rotary Club of Aruba no solamente 
a celebra e ganadornan di e torneo, si no 
cu tambe a reparti donacion na varios 
organisacionnan local. E impacto directo 
y inmediato aki a refleha e compromiso 
di e Club pa cu e comunidad di Aruba 
cu su lema “Service Above Self” 
E president di club Luis Oduber a ex- 
presa su gradicimento, bisando, "Pabien 
na e ganadornan y kier desea suerte na 
e organisacionnan local cu ta conta cu e 
contribucion di Rotary Club of Aruba, 
asina hunto por a duna un man, nos ta 
orguyoso di por a sirbi nos comunidad!" 

Clientenan di restaurant a 
haya nan cuenta exagera y 
no kier a paga 


Diadomingo anochi a drenta informe di cu despues di 
a come clientenan no kier paga e cuenta di restaurant, 
mesora a dirigi un patruya na e sitio. 


Na yegada di e patruya a bin compronde cu un grupo di tur- 
ista for di Curaçao despues di a come a la grandi a haya e 
cuenta exagera y no kier a paga e suma. Polis a interveni y a 
splica e clientenan cu nan a ser cobra locual nan a consumi. E 
grupo a admiti di a pidi tur eseynan y a compronde cu ta esey 
ta e suma cu nan mester paga. Nan a paga e cuenta y e asunto 
a keda resolvi. 


Gritamento y tiramento di 
boter na Companashi 


Dialuna madruga a drenta informe di cu tin un per- 
sona gritando y tirando boter riba caminda den Cel- 
siusstraat, mesora a dirigi un patruya na e sitio. 


Na yegada di e patruya a topa cu un homber bao influencia 
cu ta bisa cu tin un ladron den su cura patras, polis a bay cune 
patras pero no a haya ningun hende. Polis a nota e ciudadano 
bao influencia y a bis’e cu ora e ta bon bij pa e bay recherche 
pa entrega keho. 


Homber a bay cas di ex cu intencion pa mat’e, 
polis a lucha varios minuut pa domin’e! 


Dialuna mainta tempran 
a drenta informe di cu un 
homber a bay na cas di e 
ex cu intencion pa mat’e 
pero e dama a logra core 
sali bati alarma, mesora a 
dirigi un patruya na e cas. 


Na yegada di e patruya nin- 
gun hende a sali un rato 
despues e sospechoso a apa- 
rece y mesora polisnan a bay 
riba dje pa detene pero e lo 
tabata bao influencia di un 
of otro substancia y a resisti 
su detencion te hasta na un 
momento e oficialnan a pidi 
refuerso pero asina mes a 
sigui lucha pa pone na boei 
y a logra. Asina mes polis ta- 


bata tin un hard time cune. 
Manera e vehiculo di trans- 
porte a yega a pon’e den dje 
y a hib’e warda di polis. Na 


un momento dado cu e ex a 
aparece e sospechoso a bolbe 
menas’e cu asina cu e sali e lo 
bolbe p’e. 


Motociclista a bay dal tras di auto cay otro banda di 
caminda lora bek ora auto contrario tabata bini! 


Dialuna atardi a drenta 
informe di un accidente 
cu hende herida dilanti 
Botoca Santa Anna, me- 
sora a dirigi tanto polis 
como ambulance na e si- 


tio. 


Na yegada di e patruya a bin 
compronde cu un motoci- 
clista bayendo pariba no a 
regula su velocidad ni a man- 


tene distancia a bay dal na e 
skina robes tras di e Toyota 
Rav4 su dilanti y el a cay na e 
otro banda di caminda ora cu 
diripiente el a nota cu trafico 
contrario ta bini riba dje el a 
lora bin bek na e banda dre- 
chi di caminda e auto a pasa 
riba su helm y pechi cu a keda 
otro banda di caminda. 


Debi na e caida e motociclista 
a resulta levemente herida na 
yegada di e ambulance nan a 
atende y transporte pa hospi- 
tal. 


Polis a kita yabi auto y laga chauffeur 
burachi yama su amigo DIDI pa busc’e 


Diadomingo anochi polis atento a nota 
un auto coriendo malo den area di Tanki 
Leendert y a para e chauffeur. 


Polis a pone supla pa test y esaki a pasa net un 


tiki riba e limite permiti di alcohol den curpa, 
pero como e tabata trankil y hopi respetuoso 
polis a kita su yabi auto y bis’e pa e yama un 
amigo pa bin busc’e y mañan ora e ta bon bek 
e por pasa busca su yabi auto na warda di polis 

Accidente cu hende herida 
banda di e pompstation na 
Paradera 


Diadomingo mainta a drenta informe di un accidente 
cu hende herida banda di e pompstation na Paradera, 
mesora a dirigi tanto polis como ambulance na e sitio. 


Na yegada di e patruya a bin compronde cu aki ta trata di un 
accidente unda cu un pickup a dal tras di un auto. E impacto 
tabata fuerte, na yegada di e ambulance a atende e 2 person- 
anan herida. 


Despues di mey ora di a 
accidenta polis ta logra haya e 
chauffeur y auto cu a hit & run 


Diadomingo prome cu merdia a drenta informe di un 
accidente hit & run na San Barbola, mesora a dirigi un 
patruya na e sitio. 


Na yegada di e patruya a tuma tur informacion y mey ora 
despues polis a bin topa cu e auto y e chauffeur cu a sigui 
core bay. Ta trata aki di un chauffeur di edad cu a dal un auto 
y a sigui core bay cu su auto kibra mes. Polis a hay’e den San 
Barbola mes y pasobra e ta herida y tin dolor a pidi ambulance 
p’e. 


Polis a detene chauffeur burachi na 
Palm Beach 


Diadomingo anochi polisnan a para un 
chauffeur coriendo malo riba caminda 
na Palm Beach, mesora a para e vehiculo 
aki. 


A test e chauffeur y a constata cu e ta hopi 
burachi casi no por a para riba su pianan. Polis 
a detene y a hib’e na warda di polis. 


Polis a duna un dama chauffeur burachi 
prome cu el a bay pa stuur un lift pa su cas 


Diadomingo anochi dilanti un bar polis 
atento a wak un dama burachi bayendo 
pa su auto ta tambalia, mesora a para 
baha atende. 


A nota cu e dama ta bao influencia y a ofrece 


un lift y laga su auto eynan ya cu e no ta den 
condicion pa stuur. Na prome instante e dama 
no tabata kier pero despues a compronde cu 
ta su mesun bon y di otronan tambe pa e no 
trece trafico na peliger y a acepta mihor e lift 
cu bay cera! 


Polis a para y detene chauffeur di edad burachi 
coriendo banda robes di caminda 


Diadomingo anochi a drenta informe di 
cu tin un chauffeur corien banda robes 
di caminda poniendo autonan baha for 
di caminda na Tanki Leendert rumbo ro- 
tonde di Paradera, mesora polis a dirigi 
patruyanan na e sitio pa para e chauffeur 
aki prome cu e causa un accidente. 


E unidadnan motorisa cu tabata cerca a logra 
para e chauffeur na Paradera. Polisnan a test e 
chauffeur y a constata cu e ta bao influencia y 
a detene. Cu e vehiculo di transporte a hib’e 
na warda di polis. 

Archivo digital di labor forsa durante Segundo Guera Mundial 
bishita mas di 400,000 biaha 


(NLTimes) - E archivo 
digital di personanan Hu- 
landes cu mester a haci la- 
bor obligatorio na Alema- 
nia durante e di dos Guera 
Mundial a ser mira mas 
di 400,000 biaha durante 
e prome siman. Esaki ta 
loke National Archives a 
reporta. Desde dia 29 di 
november ta posibel bus- 
ca informacion tocante 
empleadonan 
Hulandes 
forsa na Alemania pa nan 
nomber. 


Den e prome siman cu e ar- 
chivo tabata online, e web- 


site a ser mira 369,000 bi- 
aha. Esaki ta mas cu 8 biaha 
compara cu e siman anterior 
segun e organisacion. “Nos 
ta sigui mira casi dos biaha 
mas bishita riba nos website 
tur dia, mas tanto mirando 
e buskeda y indice di e La- 
bor Deployment.” Durante 
e prome dia cu e archivo ta- 
bata online, e website taba- 
tin 215,000 bishitante cual a 
marca un record, kibrando 
esun anterior marca riba dia 
23 di april 2021, ora cu 1,9 
miyon record tocante sclati- 
vud y contrabanda di catibo 
a ser haci disponibel online. 


E website tabata sumamente 
carga a causa di esaki. Du- 
rante e tempo aki, 37,000 
persona a bishita e archivo su 
website. 


E archivo di empleadonan 
forsa y personanan cu ta- 
bata na Alemania durante of 
poco despues di e guera pa 
otro motibonan a ser digi- 
talisa e ultimo 18 luna. Awo 
por busca via nomber, cual ta 
hopi mas facil di e manera cu 
e tabata ora cu mester a haci 
un buskeda via e luga unda e 
persona a biba. 


Secretario di Estado Van Huffelen ta satisfecho 
cu acuerdo Europeo tocante AI 


(NLTimes) - Secretario 
di Estado Alexandra van 
Huffelen 
ta 
“extrema- 
damente contento” cu e 
acuerdo Europeo tocante 
inteligencia artificial (AI). 


Van Huffelen a expresa esaki 


den un respuesta inicial to- 
cante e acuerdo provisional 
entre e paisnan den Union 
Europeo y e Parlamento Eu- 
ropeo pa cu reglanan di AI. 
“Sinembargo, esaki no ta los 
nos for di e obligacion di 
sigui examina e oportunidad- 


nan y riesgonan di usa tec- 
nologia AI y pa implementa 
e reglanan,” Van Huffelen a 
continua. 


E Secretario di Estado a en- 
fatisa e importancia di un 
sistema di AI safe pa Europe- 
onan. Riba X, el a publica 
cu “tur Europeo mester por 
confia cu e sistemanan di AI 
ta safe y no ta discrimina.” E 
comisario di Union Europeo 
Thierry Breton a reporta al- 
rededor di marduga cu dia- 
bierna a yega un acuerdo pa 
un ley nobo Europeo pa cu 
AI despues di dianan di nego- 
ciacion. Entre otro, e ley aki 
ta clasifica aplicacionnan di 
AI segun su riesgo. Es decir, 
mientras mas peliger e apli- 
cacion ta posee, mas estricto 
e regulacionnan. Mientras 
mas peligroso e aplicacion, 
manera sistemanan pa moni- 
tor ciudadano cu ta premia of 
castiga ciudadanonan pa nan 
comportamento, lo keda pro- 
hibi. E mesun reglanan aki 
ta aplica na tecnologianan cu 
ta diseña pa manipula hende 
su comportamento y detecta 
nan estado di animo y senti- 
mentonan, por ehempel na 
trabao of den scolnan. E col- 
eccion di imagennan y caran- 
an pa crea un base di dato di 
reconocimento tambe lo ser 
considera ‘taboo’. 


E acuerdo te ainda mester 
keda entrega na e Parlamento 
di Union Europeo y esta- 
donan miembro di e union, 
sinembargo esaki ta usual- 
mente un formalidad. Breton 
a papia di un ‘momento his- 
torico.’ 


“Lidia cu AI ta tocante haya e 
balans corecto entre explota 


e oportunidadnan y atende e 
preocupacionnan,” e Secre- 
tario di Estado a expresa. “Tin 
varios sector den cual Hu- 
landa ta fuerte y den cual AI 
lo hunga un rol grandi. Pensa 
riba agricultura, educacion, 
cuido di salud, pas y siguri- 
dad. Hulanda ta trahando na 
nivel internacional pa sigura 
cu nos por confia e tecnologia 
aki. Por ehempel, pa preveni 
discriminacion den e uso di 
AI pa otorga certificado of 
transparencia di algoritmo 
den sector financiero. 


Segun e comisario, e Union 
Europeo no solamente ta ba- 
hando e velocidad di tecno- 
logianan di revolucion sino 
tambe ta encurasha compa- 
nianan Europeo y investiga- 
dornan hoben. E dos miem- 
bronan di Union Europeo 
mas poderoso incluyendo 
Alemania y Francia reciente- 
mente a adverti cu reglanan 
demasiado estricto por mata 
innovacion. Union Europeo 
eora lo por perde e boto y di 
mesun manera cu otro revo- 
lucionnan digital lo keda atras 
compara cu Merca y China. 
Aplicacionnan usa amplia- 


mente 
manera 
ChatGPT 
mester revela con nan ta 
funciona. Nan mester presta 
atencion na e ‘copyright’ di e 
texto y otro data cu nan ta usa 
pa “siña.” Desaroyadornan di 
e modelonan mas poderoso 
mester tambe test con nan ta 
comporta ora cu usuarionan 
cu mal intnecion purba ma- 
nipula nan y mester reporta 
e incidentenan. E negociad- 
ornan a argumenta pa hopi 
tempo tocante inteligencia 
artificial den reconocimento 
facial, cual e parlamento Eu- 
ropeo kier a aboli, mientras 
cu Estadonan Miembro kier a 
permiti esaki si e tin proposi- 
tonan di siguridad. Awo nan 
ta ricibi espacio pa esaki pero 
no sin condicionnan y re- 
striccionnan. 


E reglanan nobo tur lo por 
drenta den efecto na aña 
2026 si nan keda oficialmente 
adopta proximo aña. E pro- 
hibicionnan lo drenta den 
efecto despues di 6 luna y e 
reglanan di transparencia un 
aña despues, entre otro. Vio- 
lacion di e reglanan nobo aki 
lo por resulta den boetnan 
fuerte y pisa. 

Gihae Gymnastics cu logronan grandi na Campeonato Sudamericano di 
Gimnasia Artistica niveles USAG 


Dia 22-26 di November a tuma lugar e 
Campeonato Sudamericano di Gimnasia Ar- 
tistica niveles USAG na Cali, Colombia. Na 
e campeonato aki a participa un total di 1400 
gimnasta y 10 pais entre otro diferente scol- 


nan di Colombia, Chile, Ecuador, Panama, 
Puerto Rico, Paraguay, Venezuela, Argentina. 


Gihae Gymnastics a bay cu un total di 15 atleta cu 
a participa den nivel 1-2-3-4. Esaki ta e resultado 


final di tur e premionan cu a trece pa Aruba. Gihae 
a logra un total di 12 medaya di oro, 20 medaya di 
plata y 15 medaya di brons, y 3 Copa di Team 1er 
lugar nivel 4, Team 2do Lugar Nivel 1 y Team 2do 
Lugar Nivel 2. 


Team Nivel 1 Subcampeon Sudamericano 
Nimra Martinus, Yuna Fajardo, Zoey Chung, Ka- 
lisha Inacio. 


Team nivel 2 Subcampeon Sudamericano 
Alyna Henriquez, Alinah Polanco, Romy Fajardo, 
Isabella Rodriquez 


Team nivel 4 Campeon Sudamericano 
Amalia Tromp, Kaelyn Palma Villegas, Jaydyzi- 
anne Wester, Jira Oleana. 


Nivel 1 
Nimra Martinus 
•	 
1st Place Uneven Bars 
•	 
3rd Place Salto 
•	 
3rd Place Floor 
•	 
2nd Place Beam 
•	 
All Around 1st Place 


Yuna Fajardo 
•	 
4th Place Uneven Bars 
•	 
2nd Place Salto 
•	 
5th Place Floor 
•	 
3rd Place Beam 
•	 
All around 3rd Place 


Zoey Chung 
•	 
3rd Place Uneven Bars 
•	 
3rd Place Salto 
•	 
1st Place Floor 
•	 
5th Place Beam 
•	 
All around 4th Place 


Kalisha Inacio 
•	 
8th Place Uneven Bars 
•	 
5th Place Salto 
•	 
2nd Place Floor 
•	 
4th Place Beam 
•	 
All around 5th Place 


Nivel 2 
Alyna Henriquez 
•	 
1st Place Uneven Bars 
•	 
6th Place Salto 
•	 
1st Place Floor 
•	 
2nd Place Beam 
•	 
All Around 1st Place 


Alinah Polanco 
•	 
2nd Place Uneven Bars 


•	 
4th Place Salto 
•	 
4th Place Floor 
•	 
3rd Place Beam 
•	 
All Around 3rd Place 


Romy Fajardo 
•	 
4th Place Uneven Bars 
•	 
4th Place Salto 
•	 
3rd Place Floor 
•	 
1st Place Beam 
•	 
All Around 2nd Place 


Isabella Rodriguez 
•	 
3rd Place Uneven Bars 
•	 
5th Place Salto 
•	 
5th Place Floor 
•	 
2nd Place Beam 
•	 
All Around 2nd Place 


Nivel 3 
Luciana Gonzalez 
•	 
2nd Place Uneven Bars 
•	 
2nd Place Salto 
•	 
5th Place Floor 
•	 
4th Place Beam 
•	 
All Around 2nd Place 


Ruzinaily Romero 
•	 
6th Place Uneven Bars 
•	 
4th Place Salto 
•	 
3rd Place Floor 
•	 
6th Place Beam 
•	 
All Around 6th Place 


Nivel 4 
Amalia Tromp 
•	 
2nd Place Uneven Bars 


•	 
1st Place Salto 
•	 
1st Place Floor 
•	 
2nd Place Beam 
•	 
All Around 1st Place 


Kaelyn Palma Villegas 
•	 
3rd Place Uneven Bars 
•	 
2nd Place Salto 
•	 
2nd Place Floor 
•	 
1st Place Beam 
•	 
All Around 2nd Place 
•	 


Jaydyzianne Wester 
•	 
3rd Place Uneven Bars 
•	 
2nd Place Salto 
•	 
2nd Place Floor 
•	 
2nd Place Beam 
•	 
All Around 1st Place 


Jira Oleana 
•	 
4th Place Uneven Bars 
•	 
3rd Place Salto 
•	 
3rd Place Floor 
•	 
1st Place Beam 
•	 
All Around 2nd Place 


Weganan Interinsular 2024 ta inicia februari proximo 


Diabierna ultimo, duran- 
te Conferencia di Prensa 
di Gobierno di Aruba 
Minister di Enseñansa y 
Deporte Endy Croes, di- 
rector di IBiSA Sr. Jessy 
Beukenboom, 
director 
di FDDK di Curaçao Sr. 


Vergilly Winklar y Sra. 
Sharifa Sedney di INDE- 
BON Boneiro a anuncia 
Weganan 
Interinsular 
2024 y a lansa un logo 
nobo pa Weganan Inter- 
insular. 


Weganan 
Interinsular 
ta 
competencianan deportivo 
escolar entre e islanan Aru- 
ba, Boneiro y Curaçao. A 
indica cu den aña 70 Suri- 
nam tambe tabata participa 
den Weganan Interinsular. 
Rond di aña 1979 a stop di 
organisa e evento deportivo 
aki y na aña 1992 despues di 
un encuentro entre e repre- 
sentantenan di Sedreko, IN- 
DEBON y IDEFRE a yega 
na un acuerdo y compro- 
miso pa reinicia Weganan 
Interinsular riba nivel es- 
colar entre e islanan Aruba, 
Boneiro y Curaçao. 
Na aña 2016 a bolbe stop di 
organisa e evento deportivo 


aki. Aña pasa a firma un acu- 
erdo pa reinicia Weganan In- 
terinsular e aña aki despues 
di shete aña. Durante e con- 
ferencia di prensa, a anuncia 
cu e gran apertura di We- 
ganan Interinsular 2024 lo 
tuma luga na Aruba di 29 di 
februari pa 3 di maart. Un 
total di 136 mucha y hoben 
di Aruba, Boneiro y Cura- 
çao lo ta participando den e 
disciplina di trefbal, dam y 
ahedres na Aruba. 
Despues di esaki, Weganan 
Interinsular lo continua na 
Boneiro di 14 pa 17 di maart 
2024, unda cu e mucha- y 
hobennan lo participa den 
e disciplina di basketball, 


aquatlon y futbol. E clausura 
lo tuma luga na Curaçao di 
11 pa 14 di april 2024, unda 
cu e scolnan lo participa den 
e disciplina di basketball, 
atletiek y volleyball. 
Banda 
di 
esaki, 
IBiSA, 
FDDK y INDEBON a crea 
un logo nobo di Weganan 
Interinsular y a lansa esaki 
durante conferencia di pren- 
sa diabierna atardi. E strean- 
an ta representa cada un di 
e islanan cu ta participa den 
Weganan Interinsular. Color 
geel ta resalta den tur tres 
bandera di e islanan ABC. E 
blauw di tur tres bandera y e 
liña ta nifica e cooperacion y 
hermandad entre e islanan. 

Iga Swiatek ta e prome muhe desde Serena 
Williams pa gana WTA Hungador di Aña 


(AP) 
— 
E 
segundo 
aña consecutivo di Iga 
Swiatek terminando den 
rango No.1 a yud’e colecta 
un 
segundo 
premio 
consecutivo 
di 
WTA 
Hungador di Aña ayera, 
haciendo e e prome muhe 
desde Serena Williams pa 
ricibi e honor dos biaha 
tras di otro. 


Williams, kende a retira aña 
pasa, tabata e WTA Hungador 
di Aña tur temporada entre 
2012 y 2015, e ultimo cuatro 
di e siete biaha total cu e 
Mericano a bay cu e premio. 


Swiatek a bay 69-11 na 2023, 
liderando e tour cu seis titulo 
incluyendo e French Open 
na juni. Esey tabata e di tres 
campeonato di Swiatek na 
Roland Garros y su di cuatro 
total na un torneo Grand 
Slam. 


E Polaco di 22 aña di edad 
a completa e temporada cu 
un racha invicto na e WTA 
Finals na Cancun, Mexico 
luna pasa, loke a permitie 
surpasa Aryna Sabalenka den 
top di e clasificacion. Swiatek 


a retene e posicion No. 1 for 
di april 2022 te cu september 
ultimo, prome cu a recuper’e 
pa cera e aña. 


Un di cada 5 hungador den Mundial 
Femenino a sufri di abuso online, segun 
FIFA 


(AP) 
— 
Hungadornan 
na 
Mundial 
Femenino 
tabatin 
29% 
mas 
probabilidad 
pa 
ricibi 
abuso online cu esnan 
den e torneo masculino 
na 2022, segun un rapport 
publica ayera. 


Un den cinco hungador 
(152) na Mundial Femenino 
a ricibi “mensahenan enfoca 
di caracter discriminatorio, 
abusivo of di menasa,” segun 
FIFA y asociacion mundial di 
futbolista, FIFPRO. 
Nan a publica data di SMPS 
(Servicio di Proteccion pa 
Rednan Social) di FIFA, cu 
ta purba di protege futbolista, 
team, y oficialnan for di abuso 
online y lenguahe di odio. 


Casi 50% di mensahenan 
abusivo “detecta y verifica” 
tabata homofobico, sexual y 
sexista, SMPS a agrega. 
“E abuso cu ta persisti 
online 
tin 
impacto 
riba 
hungadornan di futbol rond 
di henter mundo y no por 
keda ignora. E ambiente 
online toxico aki ta un lugar 
riesgoso pa e hungadornan 
ta aden y e ta afecta nan 
salud mental y bienestar,” 
presidente di FIFPRO, David 
Aganzo a bisa. “Futbol tin un 
responsabilidad pa protege 
e hungadornan rond di nan 
lugar di trabao.” 


SMPS a keda lansa aña pasa, y 
ta siendo usa den ocho torneo 
di FIFA. E ta usa inteligencia 
artificial pa purba di preveni 


abuso riba rednan social di 
participantenan. 
E rapport a analisa contenido 
abusivo di tur plataforma 
mayor 
di 
rednan 
social 
durante Mundial Femenino 
di co-anfitrionnan Australia 
y New Zealand na juli y 
augustus. FIFA a bisa cu 
a analisa 5.1 miyon post y 
comentario den 35 diferente 
idioma. 
Mas 
di 
400mil 
comentario a keda reporta y 
scondi. 
“No por tin lugar den rednan 
social pa esnan cu ta abusa 
of menasa cualkier persona, 
sea den torneonan di FIFA 
of otro lugar,” presidente 
di FIFA, Gianni Infantino 
a bisa. “Discriminacion no 
tin lugar den futbol y no tin 
lugar den sociedad.” 


Inter Miami ta bay hunga dos 


partido na Saudi Arabia 
Messi ta enfrenta Ronaldo 


(AP) — Lionel Messi y Cristiano Ronaldo ta bay 
enfrenta otro na Saudi Arabia finalmente. Inter 
Miami a confirma ayera cu ta bay participa den 
e Riyadh Season Cup – algo cu a keda anuncia pa 
oficialnan Saudi dia 21 di november ultimo. E tempo 
aya, Inter Miami a bisa cu e informacion no tabata 
corecto. 


Inter Miami ta bay enfrenta Al-Hilal dia 29 di januari, y Al 
Nassr – team di Ronaldo – dia 1 di februari. E dos club aki 
ta lidera e Liga Profesional Saudi, y Ronaldo ta e goleador 
lider den e liga aki. 


“E partidonan aki ta bay ofrece testnan importante pa nos 
team, cu ta bay beneficia nos mientras nos ta acercando e 
temporada nobo,” director di deporte di Inter Miami, Chris 
Henderson a bisa. “Nos ta emociona pa nos grupo haya e 
chens pa enfrenta teamnan cu asina bon calidad manera Al- 
Hilal y Al Nassr.” 


Messi y Ronaldo a enfrenta otro 35 biaha entre partidonan 
pa club y pais, Inter Miami a bisa, cu e team di Messi 
ganando 16, team di Ronaldo ganando 10, y e bandanan 
conformando cu un empate e otro nuebe ocasion. Messi 
tin 21 gol y 12 asistencia den e partidonan aki; Ronaldo tin 
20 gol y un asistencia. 


Messi a promove turismo na Saudi Arabia y na mei a keda 
suspendi pa su club anterior, Paris Saint-Germain, pa haci 
un biahe no autorisa na e pais. E tambe a hunga den e Riyadh 
Season Cup e aña aki, ora PSG tabata e team invitado. 


Saudi Arabia a haci un empuhe mayor pa ta un actor 
grandi den mundo di futbol door di contrata algun di e 
hungadornan mas grandi di e wega, memey di acusacionnan 
di “sportswashing” – un practica unda ta usa deporte pa 
mehora reputacionnan daña di un pais, individuo, grupo, 
corporacion of gobierno. 
Pero esaki no a logra atrae Messi na e reino rico den petroleo 
ora cu el a bandona PSG fin di ultimo temporada, y e ocho- 
biaha ganador di Ballon d’Or a opta pa bay e Major League 
Soccer Mericano na su lugar. 


Messi y Ronaldo ta considera ampliamente como dos di e 
hungadornan mas grandi den historia, y a competi contra 
otro pa e premionan mas grandi den futbol durante nan 
miho añanan na Barcelona y Real Madrid, respectivamente. 


Inter Miami awo tin cuatro partido pre-temporada anuncia, 
cu uno contra team nacional di El Salvador dia 19 di januari 
y un partido contra un team di hungadornan top na Hong 
Kong dia 4 di februari. 
Ta spera cu e schedule di MLS ta bay cuminsa fin di februari. 

Merca ta limitando visa di casi 300 legislado Guatemalteco pa “socava 
democracia” 


(AP)—E 
administracion 
di Biden a anuncia dialu- 
na cu el a impone restric- 
cion riba visa pa casi 300 
legislado 
Guatemalteco, 
lidernan di sector priva y 
nan famia cual el a acusa 
di “socava democracia y e 
estado di derecho.” 


Guatemala ta enfrenta critico 
pa lidernan global acusando 
e pais di purba blokia e pro- 
greso 
di 
presidente-eligi 
Bernardo Arévalo pa tuma 
oficina na januari. E victoria 
di Arévalo y su partido Mov- 
imiento Semilla ta ser mira 
como un menasa pa esnan cu 
tabatin e poder pa basta tempo 
na Guatemala. E politico an- 
ti-corupcion a ser menasa pa 
varios luna, cu detencionnan 
di miembronan di partido, 
redada- y peticionnan con- 
tinuo pa kita su inmunidad pa 
asina fiscalnan por investig’e 
directamente. 
E 
Departa- 
mento di Estado Mericano 
den un declaracion a condena 
“continuo accionnan anti- 
democratico” pa fiscalnan y 
otro actor y a nota e “intento 
pa delegitimisa e eleccionnan 
liber y husto na Guatemala y 


pa preveni transicion pasivo 
di poder.” 


E departamento no a provee 
AP cu e nombernan di esnan 
cu lo haya restriccion riba 
visa. Den su declaracion, el a 
bisa cu e individuonan ey ta- 
bata “responsabel pa, of com- 
plice den” atake politico di e 
oposicion, intimidacion di 
manifestantenan pasivo, re- 


dadanan, habrimento di cah- 
anan di balotage y kitamento 
di inmunidad di magistra- 
donan electoral cu a certifica 
e eleccion. 


Siman pasa, fiscal a alega 
cu un redada di oficinanan 
electoral a mustra cu resul- 
tadonan for di e votacion 
presidencial cu Arévalo a 
gana tabatin iregularidadnan 


y pa e motibo aki no tabata 
conta. Arévalo a acusa e fisca- 
lia di busca pa socava su ha- 
bilidadnan pa goberna, y a ser 
apoya pa un cantidad di enti- 
dadnan internacional manera 
e Organisacion di Estadonan 
Mericano y Union Europeo, 
cual a manda observadonan 
pa monitoria e eleccion y 
confirma cu votacion ta ad- 
heri na standardnan demo- 


cratico. 


E restriccionnan riba visa 
impone pa Merca probable- 
mente a ser causa pa un se- 
rie di votonan congresional 
controversial na november. 
Un a ataca cuatro magistra- 
do electoral, ken a bandona 
e pais despues. Un otro a 
aproba un presupuesto cu 
criticonan ta bisa lo stroba 
Arévalo pa cumpli cu prome- 
sanan di campaña mientras 
aumentando fondo pa ofi- 
cinanan cu supuestamente a 
apoya atakenan democratico. 
Hefe di politica stranhero di 
UE Josep Borrell a bisa diabi- 
erna cu e bloke tambe tabata 
contempla sancion riba esnan 
purbando di cambia e vota- 
cion. 


“E accion- y declaracionnan 
recien di e Ministerio Publi- 
co di Guatemala ta representa 
un intento pa rebeldia, lidera 
pa fiscalnan cu ta politica- 
mente motiva,” manera Bor- 
rell a bisa den un declaracion. 
“Nan ta mustra disgusto pa e 
kier di ciudadanonan Guate- 
malteco.” 


Ta anticipa miles di manifestante Europeo na Bruselas pa protesta 
medida estricto den UE 


(AP)—Ta 
anticipa 
cu 
miles di manifestante lo 
reuni na Bruselas awe pa 
protesta kico nan ta con- 
sidera como medidanan 
estricto mientras e 27 pais- 
nan miembro di Union 
Europeo ta discuti mane- 
ranan pa revisa reglanan 
riba gastamento di placa 
pa gobierno. 


Ministernan di finanzas for di 
e bloc tin varios luna ta nego- 
cia pa un reforma di e regla- 
nan di UE limitando debe y 
deficit for di estado miem- 
bronan, conoci como e Pacto 
di Stabilidad y Crecemento, 
cual por limita e opcionnan 
pa nacionnan gasta nan placa 
pa sali for di un crisis y posi- 
blemente forsa nan den aus- 
teridad. E buki di regla, cual 
frecuentemente a ser proba 
dificil pa implementa y a sirbi 
como un fuente di tension, a 
ser suspendi durante e pan- 
demia di Covid-19 pero lo 
mester ta reactiva otro aña. 


Reglanan actual ta stipula cu 
e debe publica di e estado 
miembronan no ta permiti di 
surpasa 60% di nan GDP, y 


nan deficit anual mester keda 
bao di 3%. Segun e cifranan 
mas recien di e UR, e gra- 
donan mas halto di debe gu- 
bernmental pa GDP tabatin 
na Grecia cu 166.5%, Italia cu 
142.4%, cu cuatro nacionnan 
tambe surpasa e marca di 
100%. Entre tensionnan en- 
tre Alemania Francia, ainda 


mester yega na un acuerdo 
riba e reglanan revisa. Pero e 
Confederacion di Union pa 
Sindicato di Comercio Eu- 
ropeo (ETUC), cual ta rep- 
resenta 45 miyon miembro, 
ta bisa cu bao di e propuesta 
actual pa un reforma, 14 es- 
tado miembro lo ser forsa pa 
recorta un combinacion di 45 


biyon euro for di nan presu- 
puesto otro aña. 


“Bao di e propuesta nobo, 
estado miembronan cu un 
deficit riba 3% di GDP lo 
mester reduci nan deficit di 
presupuesto pa un minimo 
di 0.5% di GDP tur aña,” se- 
gun ETUC. “Esey lo resulta 


den menos trabao, salarionan 
mas abao, servicionan pu- 
blico limita y ta laga mayoria 
estado miembro incapaz pa 
haci e inversion necesario pa 
logra cu e metanan social y 
climatico di e UE mes.” 


Cu e eleccion Europeo otro 
aña acercando y un aumento 
di e banda derechista den e 
continente, ETUC tambe ta 
adverti cu “e banda derechista 
ta e beneficiario principal di e 
tipo di politicanan fiscal cu 
ta ser proponi.” El a bisa cu 
sindicatonan lo uza e protesta 
den e ciudad capital di e insti- 
tucionnan di UE pa haci un 
yamado pa medidanan exclui 
inversionnan pa metanan so- 
cial y climatico for di e limite 
di gastamento. 


Tambe nan lo puntra gobier- 
no pa mantene un mecanis- 
mo di solidaridad introduci 
durante e crisis di coronavirus 
manera e plan di prestamo di 
e Facilidad di Recuperacion y 
Resilencia y aprobacionnan 
pa yuda e 27 pais miembro 
fortalece nan economia. 

Resultado Sorteo 
11 december 2023 


Cadena Alexander Lottery ta presenta resultado di weganan di suerte 


merdia 




3165 


Sorteo # 4121 


Sorteo # 995 


Scorpio 


X3 


560 


Sorteo # 4121 


Sorteo # 2177 


0215 


2700 


Sorteo # 4121 


6122 


8828 


X2 


3372 


Letter 


0 
0 
0 


0 


0 x Jackpot 
5 


158 


0 


0 
0 
0 
0 


resultado : sorteo 11 Dec 2023 anochi 


Joker 


8455 
0848 
180.000,- 


x Jackpot 
x match 4+ 


Proximo Jackpot 


Sorteo # 8119 
Sorteo # 


Sorteo # 1868 


8988 


3097 


Sorteo # 7163 


1027 


x Jackpot 


x match 4 
x afl. 12,00 


645 


7511 


Sorteo # 5922 


x afl. 500,00 


x afl.15,00 
x afl 50.00 


Virgo 


Sorteo # 852 


280.000,- 


x match 4 


Sorteo # 140 
251877 


x afl 8,00 


11-14-20-22-23 


x match 4 
53.000,- 


Sorteo # 6327 
Proximo Jackpot 
x2 


Proximo Jackpot 


Sorteo # 
Mega Ball 


Afl. 380.000,- 


anochi 


diario 
Korsou 
super4 
flamingo 


4750 
8681 
9506 
7633 
8997 
0968 
super5 
8963 
7376 
8757 
- 
8840 


sorteo/servicio 


Charla di Artista Olga van Bochove cu enfoke riba e proceso creativo 


Pa clausura su exposicion 
temporario Aruba Du- 
shi Tera na MANA, ar- 
tista Olga van Bochove lo 
duna un charla den cua e 
ta elabora riba su proceso 
artistico creativo. Inter- 
nacionalmente e charla 
ta conoci como un ‘Artist 
Talk’. E ta tuma luga dia- 
huebs awor dia 14 di de- 
cember pa 7’or di anochi 
den auditorio di MANA y 
entrada ta gratis. 


Un charla di artista ta un pre- 
sentacion cu intercambio cu 
publico den cual e artista ta 
comparti perspectiva tocante 
su trabou, proceso creativo y 
vision artistico. Asina publico 
ta haya mas conocemento di 
motivacion, 
influencianan 
y sentido di su arte. Charla- 


nan artistico generalmente 
ta tuma luga den galerianan, 
institutonan di arte y den e 


caso aki na MANA. Desde cu 
MANA a habri su portanan 
pa publico den Compleho 


Ecury na 2009, e tin un espa- 
cio designa pa presentacion 
di trabounan artistico rela- 
ciona cu Aruba su arkeologia, 
historia y cultura. 


E charla di e artista local Olga 
van Bochove lo enfoca riba 
e exposicion “Aruba Dushi 
Tera” cu a cuminsa na feb- 
ruari 2023 den MANA y ta 
termina 20 december awor. E 
exposicion menciona a desa- 
roya di un manera organico/ 
natural durante combersa- 
cionnan cu director interino 
di MANA Pancho Geerman. 
Na augustus ultimo Olga a 
brinda un evento experencial 
durante dos anochi sigui cu 
a encanta publico. Bishitan- 
tenan a experencia e amplitud 
y profundidad di su obranan 
den varios medio artistico. 


Durante e charla riba 14 di 
december awor, Olga lo elab- 
ora tambe riba e entrenamen- 
to di investigacion artistico na 
cua el a participa na Arthaus, 
“International Training and 
Research Centre for Theatre 
and Performance makers” di 
mei pa juli 2023 na Berlin, 
Alemania. UNOCA a haci 
su participacion na e training 
aki posibel. 


Den e training, na cua artis- 
tanan internacional a partic- 
ipa, a explora y experimenta 
cu 
diferente 
acercamento 
di nan trabou. Ta trata di un 
metodo experimental pa crea 
arte, den cua artistanan ta in- 
vestiga tecnicanan nobo, ma- 
terial-, concepto- of temanan 
pa amplia nan practica creati- 
vo. Na Berlin Olga a explora 
opcionnan pa habri porta pa 
futuro proyecto- y colabora- 
cionnan. Pareu cu su train- 
ing na Berlin e tabata tin e 
exposicion ‘Tera Incognita’ 
na Bogota Colombia. 


Specialmente pa e ocasion 
aki Olga lo comparti algun 
elementonan di practica ar- 
tistico di proceso di crea- 
cion pa asina esnan presente 
por explora esaki. Directora 
di UNOCA, Sra. Ray-anne 
Hernandez y director in- 
terino di MANA lo tene un 
introduccion 
cortico 
riba 
e motibonan di cada un pa 
sostene artistanan. E evento 
lo ser presenta den nos idi- 
oma nacional Papiamento. 
UNOCA ta brinda publico 
e anochi aki dushi pasaboca 
y algo di bebe. Conoce un 
artista Arubiano multi-disci- 
plinario mas di acerca door di 
acudi na e charla aki. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
San Lucas 
Tel. 584 5119 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


SERVICIO PUBLICO 
Ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


aviso@bondia.com 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


Pronostico di tempo 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA BUSCA 
Graphic services 
ta busca 
Operator Technicus in prepress 
digital cu conocimento den 
graphic design operario di 
plotter impresion y corte 
Tel. 742 9338 
_________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


Tempo: 
Awe tardi y awe nochi: par- 
cialmente nubia y general- 
mente seco 
Den marduga y mañan: par- 
cialmente nubia cu un awa- 
sero breve 
Temperatura maximo 31 gra- 
do Celsius 
Temperatura minimo 27 gra- 
do Celsius 
Indice di calor (heat index) 
den y rond di oranan di mer- 
dia: 32 pa 38 grado Celsius 
Uv index: 8 
Bahada di solo : 6:15pm 
Subida di solo : 6:51am. 


Biento: 
Modera te basta fuerte for di 
direccion generalmente oost; 
forsa 4 te 5 (20 te 39km/ora, 
11 te 21 nudo). 
Den dia fuerte te posible- 
mente duro den rafaga; forsa 
6 te 7 (40 te 61km/ora, 22 te 
33 nudo). 
Situacion general di 
tempo: 
E aire transporta pa region lo- 
cal ta contene hopi humedad. 
Pa e motibo aki temporal- 
mente mas nubia lo bay pasa 
riba e isla. Specialmente den 
oranan di marduga y mainta 
di diamars por spera un awa- 
sero pasahero te breve. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan entre 5 pa 
6, localmente 7 pia. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, nos ta anuncia 
fayecimento di: 


Alba Luz Ortiz Añez 
Mihor conoci como Alba/Albita 
*30-11-1952 - †02-12-2023 


Na nomber di su: 
Yiu na Colombia: 
Jhon Ortiz Añez 


Nietanan na Colombia: 
Alba Lucia Ortiz, 
Daniela Andrea Ortiz 
Jhojaima Ortiz 
Rumannan na Colombia: 
Feligno Ortiz y Famia 
Luz Dari Ortiz y Famia 
Yolanda Ortiz y Famia 
Carlos Ortiz y Famia 
Jaime Ortiz y Famia 
Maria Elena Ortiz y Famia 
Luis Baraona y Famia 


Su primonan na Aruba 
†Eudiosia Richardson-Sardá y famia 
Lourdes Sardá y famia 
†Isaura Krozendijk-Sardá y famia 


Su comer Keyla Maduro, su amigonan Viviana, 
Dacier y Marino 
Su ihanan, amigonan, compernan, su bisiñanan, 
su ex coleganan di Windcreek Hotel (ex 
Renaissance Hotel), y demas famianan Ortiz, 
Añez, Cobo, Sardá, Richardson, Krozendijk, 
Fernandes-Perna, Rivadeneira, Zambrano, 
Pimienta 


Despensa nos si den nos tristesa nos por a lubida 
di menciona algun conocir of famia. 


Acto di despedida lo tuma lugar diamars 12 
di december 2023 di 7 or pa 9 or di anochi na 
Aurora Funeral Home. Cremashon lo tuma lugar 
den seno familiar. 


Nos ta lamenta cu despues di despedida nos no 
por ricibi bishita di condolencia na cas. 


“Laga e speransa ku boso tin hasi boso contento; 
Persevera den tempo di tribulashon; 
Resa constantemente.” 
Romanonan12:12 


Ta anuncia cu a bay sosega, nos tata,welo, ruman, 
omo, primo,amigo,ruman di iglesia 


“Raul Anselmo de Palm” 
*13 januari 1958 - †6 december 2023 


Na nomber di su: 
Mayornan: 
†Anselmo y Ramona de Palm-Flanders 
Yiunan: 
Javier de Palm y Marny van der Lee 
Gerard Franken 
Nieto y Nieta: 
Seth y Aydan 
Avalanna Franken 
Manera Yiunan: 
Sciyenne Naranjo y Sedrick Naranjo 
Nan mama: 
Marceliana (Jenny) Naranjo 
Manera Nietonan: 
Mallox Maduro 
Josciyenne Maduro 
Athenee Maduro 
Johmar Maduro 
Rumannan: 
Gloria y Emiliano Kock y famia 
Patrick y Jasinta de Palm-Maduro y famia 
†Ernie de Palm y yiu na USA 
†Jaqueline Bardouille-de Palm 
Adri y Nancy de Palm-Croes y famia 
Jeanette de Palm 
Alex y Dianne de Palm-Flemming y famia 
Frenk de Palm y famia 
Peter y Esther de Palm-Oudshoorn y famia na 
Hulanda 
Leila de Palm y Marlon van der Linden y famia 


Sobrino y sobrinanan y nan famia na Aruba, 
Hulanda y Merca 


Tantanan: 
Corrie Neuman y famia 
Silvie Flanders y famia 


Primo y primanan na Aruba, Boneiro, Corsow y 
Hulanda 


Su bon amigonan: 
Erwin y Yosmar Maduro-Sneek y famia 
Su bon amigo na Washington DC, Sargento 
Pascual Ras. 
Rumannan di Iglesia Aliansa Nobo y tur su bon 
amigonan den Cristo 


Ta invita pa acto di entiero cu lo tuma lugar 
diamars 12 di december di 2or atardi lo tin 
oportunidad pa condoleer na Aurora Funeral 
Home, pa 4or atardi lo sali pa Santana Sabana 
Basora. 


Nos disculpa si den nos tristesa nos por a lubida un 
of otro persona. 


A jega ora pa mi bai na mi cas eterno. 
Mi bida tabata carga cu amor. 
Y mi amor lo permanece eternamente. 
N. Dresscher 


Cu inmenso dolor na nos curason nos ta anuncia 
fayecimento di: Nos Mama, Wela, Bisawela, Madrina 



Carlota Maria Elvira Ridderstap-Odor 
Cariñosamente jama Tica of Mama Tica 
* 04 november 1930 - † 07 december 2023 


Na nomber di su: 
†Mama Francisca Rosalia Odor 
†Esposo Victoriano Ricardo Ridderstap 


Su yuinan: 
Charles Joseph Desmond Ridderstap y Wilda Th. 
Ridderstap-Kelly 
†Joan Madelene Fatima Eddie-Ridderstap y Ramphiz 
(Chila) O. Eddie 
Naida C. Lambertus-Ridderstap y †Alfred O. Lambertus 


Su nietonan: 
Inga L.D. Vrolijk Ridderstap y esposo Celio Vrolijk 
Sean C.A. Ridderstap Y partner Roshelly Briezen 
Nathan K.C. Ridderstap 
Nadia G. Dresscher-Lambertus y esposo Eduard 
Dresscher 
Tania D. Coffie-Lambertus y esposo Bryan C. Coffie 
Brandon Alfred Lambertus 
Jason V.J. Augustin 
Donna-Lee J. Eddie 


Bisanietonan: 
Gavin R.A. Ridderstap 
Tristan E. Dresscher 
Isabelle C. Dresscher 
Aaliyah J.J. Augustin 
Ethan S.J. Augustin 


Amiganan di cas: 
Flor Noroño, Maria Rojer, Martha Medina Lizalde y 
amistad di Tehuis. 


Primo(a)nan, Ihanan, conocinan, amigo(a)nan y demas 
famianan na Aruba, Hulanda, Venezuela y Merca 


Famia: Odor, Ridderstap, Kelly, Lambertus, Grijt, 
Castillo, Quillote, Pereira, Augustin, Eddie, Dresscher, 
Coffie, Vrolijk, Ruiz, Bonilla. 


Gradicimento imenso na Stichting Tehuis Aruba STA. 


Alaves recordando Tica su trabou cu e a eherce cu 
parokia di misa San Francisco. Tica su mision tabata pa 
hiba e palabra di Dios na esnan enfermo cu no por a bai 
misa. 


Nos ta pidi disculpa si den nos tristeza nos por a lubida 
cualkier familiar of conoci. 


Acto di despedida ta tuma lugar Diaranzon 13 december 
2023 di 9:00 am – 11:00am na Aurora Funeral Home. 
Cremacion lo tuma lugar den seno familiar. 


Nos no ta ricibi bishita di condolencia na cas. 

“Señor ta mi wardador, 
mi’n tin falta di nada 
Den cunucu di yerba 
berde e ta ponemi 
sosega. 
E ta hibami na awa 
trankil, Pa mi bolbe 
haña forsa”. 
Salmo: 23 


Cu inmenso tristesa pero conforme cu boluntad di 
Dios nos ta anuncia fayecimento di nos ser stima: 
Sra. Reginita Kelly-Geerman 
Mihor conoci como “Nene” 
05-08-1940 - 08-12-2023 
Vda di †Marco Kelly 


Mayornan: †Ignacio y †Luisa Geerman-Werleman 


Yiunan: 
Lucrecia Kelly y Haime Wiersma 
Ester y Javier Ramirez-Kelly 
Robert Kelly 
Susan Kelly y Edgardo Magliocchi 


Nieto y nietanan: 
Anthony Franken, Frances Franken y Karina Bello- 
Otero, Su-Anne Henriquez, Catherine y Bryan 
Thiel-Ramirez, Sueli Kelly y Cinthia Quant, 
Jonathan Ramirez y Laura Leo 


Bisanieta y bisanietonan: 
Surianni Henriquez, Matthew y Franklin Franken, 
Clayten y Zayxion Thiel 


Rumannan: 
Graciela “Chia” Geerman 
†Anastacio y Lucrecia Geerman 
Ana Maria y Techi Briesen 
Juliana “Juju” Geerman 
†Nicolaas “Cochi” Geerman 
Bernardo “Benny” Geerman 
Cyril “Ciro” Geerman 
†Elisabeth Geerman 
Subrina y subrinonan: 
†Martin Briesen, Virgilio “Buchi” Briesen, Gina 
Werleman y famia, Bernadeta “Eta”, Johnny Croes y 
famia, Rudolfo “Quito”, Maricella Briesen y famia, 
Lidia, Tico Kelly y famia, Leo, Zulaika Briesen y 
famia, Omiria, Milko Lo-Asioe y famia, Sheritza 
Geerman y famia 


Ex-yerno: Alfonso Henriquez 


Primo, prima, iha, comer, comper, bisiñanan stima, 
cu ta hopi pa menciona. 


Demas famia Geerman, Kelly, Werleman, Briesen, 
Ramirez, Henriquez, Franken, Croes, Lo-Asioe, 
Boekhoudt, Thiel, Martijn, Tromp, Hernandez, 
Ras, Dirksz, Wiersma, Magliocchi, Leon, Fingal, 
Rombley, Jansen, Garcia y Quant. 


Nos ta pidi disculpa si den nos tristesa nos por a 
lubida algun ser keri. 


Acto di entiero lo tuma lugar diamars 12 di 
december di 9or pa 11or di mainta na Misa 
Imaculada Concepcion na Santa Cruz. Despues 
saliendo pa santana Santa Maria, Santa Cruz. 


Nos ta lamenta cu despues di entiero no por ricibi 
bishita di condolencia na cas. 


Lagrima y flornan por seca, su recuerdonan y 
tur loke e la haci y significa pa nos, cu lo keda 
graba pa semper den nos mente y curazon. 
“Cerca Dios mi alma ta na paz, ta di Dj’e mi 
salbacion ta bin” 
Salmo 62:1 


Cu honda pena pero conforme cu boluntad di 
Dios nos ta anuncia fayecimento di: 


Mateo Geerman 
mihor conoci como: “Theo” 
*21 September 1949 - †07 December 2023 


Na nomber di su: 
Mayornan: 
†Sylvestre Geerman & †Maria Auxiliadora 
Geerman Hernandez 
Rumannan: 
Jacobo (Coby) & Myrna Geerman 
†Angelina Tromp Geerman 
Margarita (Rita) Geerman 
Ana Geerman & Thomas Farro 
†Dora Imelda Tromp Geerman & Hubert 
Tromp 
Edwina (Tina) Libier Geerman 
Julie & Henry de Cuba 
†Vito Geerman 
Roberto & Migdalia Geerman 
†Victor (Vicky) Geerman 
Minerva Geerman & Eric Webb 


Subrino y subrinanan: Ruben, Susanne, 
Angèle, Patrick, Walter, Ryan, Lisa, Angella, 
Iraida, Palmira, Kevin, Aymon, Urbin, 
Jaysmuel, Ashwin, Isaiah, Jerhnon, Robert, 
Kimberly, Jessica 


Primo y primanan 


Y demas famia: Geerman, Hernandez, Peña, 
Farro, Tromp, Libier, de Cuba, Maduro, van 
Taarling, Croes, Balentien, Schouten, Vis, 
Zuluaga, Webb, Calderón, Ras, Ruiz, de 
Kort, Lampe, Greaux, Rollock, Henriquez, 
Yarzagaray, Thijsen, Kock, Kelly, de Mey, 
Jacobs, Hernandez Moreno, Vlaun, Wever, 
Cybulkiewicz, Berfelo, Heldens, Andreus, 
Linscheer 


Kier a invita tur amigo, bisiña y conocir pa 
asisti na e acto di despedida cual lo tuma lugar 
Diamars 12 di December 2023 cuminsando 
for di 9or di mainta na Pray Funeral Home na 
San Nicolaas y un respons pa 10:30 sigi pa e 
cremcion den seno familiar. 
Nos ta lamenta cu no lo por ricibi bishita di 
condolencia na cas. 
Si den nos tristesa nos a lubida un of otro 
miembro di famia nos ta extende nos mas 
sincero disculpa 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza 


Nos ta anuncia fayecimento di: 
Silvia Kelly-Croes 
*28-08-1937 †08-12-2023 
Mihor conoci como:” Titi” 


Na nomber di su: 
Casa: Michael Kelly 
Mayornan: †Denco Croes 
†Johanita Croes-Croes 
Rumannan: †Osbaldo Croes y famia 
Fabio Croes y famia 
Silvio “Chibo” Croes y famia 
Suegro(a): †Pieter Johannes Kelly 
†Anna Maria Kelly-Croes 
Sobrinonan cu e ta stima manera yiu: 
Rosy y Sharline 
Swa y cuñanan: 
†Tony Hernandes y Diana Hernandes-Ras 
Keta Adonis-Hernandes y †Dudu Adonis 
Annie Kelly 
Irma Kock-Kelly y †Roman Kock 
Elsa Dania-Kelly y †Mario Dania 
Lucia Maduro-Kelly y Elio Maduro 
Rufo Kelly 
Mihor amiganan: Helen van Romondt, Clea Croes y Lucila Croes 


Demas sobrino(a)nan, primo(a)nan, amigo(a)nan, ayudante y ami- 
gonan di cas di cuido Jaburibari, en especial Patricia, Clavia, Mirna, 
Kencha y demas conocirnan. 


Demas famia: Croes, Kelly, Hernandes, Adonis, Kock, Dania, Mad- 
uro y Boekhoudt 


Despensa nos si den nos tristesa nos por a lubida algun famia of 
conocir di nos defunto stima. 


Ta invita pa e acto di entiero cu lo tuma lugar diahuebs 14 di Decem- 
ber 2023 na Kerki Protestant na Piedra plat di 2or pa 4or di atardi y 
despues lo Sali bai pa santana Protestant na Piedra plat. 


Despues di entiero nos no ta ricibi bishita di condolencia na cas. 


When tomorrow starts without me, don’t 
think we’re far apart. For every time you 
think of me, I’m right here in your heart. 


It is with our deepest sorrow that we 
announce the passing of our beloved 
husband, father, grandfather, brother, and 
uncle. 
Romeo Cordell Peterson 
“Romy” 
“Pete”, Former Director M.L. King School 
Sunrise January 1, 1943 – Sunset November 30, 2023 
Left to mourn are: 
His loving wife: 
Marlene Peterson 
His children: 
Ryan & Juliet 
Roger & Nina 
His grandchildren: 
Roan & Romeo 
His siblings: 
Mary Peterson†, Monica Peterson†, 
Leonard Peterson, Roland Peterson†, Rona Peterson & 
Molly Peterson. 
His in-laws: 
Lesley & Mayra (CUR), Terrance† & Vivian (CUR), 
Janice† & Hans (NL), 
Margie & Eugene (NL), Cheryl & Hermo (NL), Jo Anne† 
& Jo† (NL). 
His nieces, nephews, cousins & families: Peterson, Lejuez, 
Polak, Bislip, Fernandes Pedra, Every, Harper, Wever, 
Carvalhal, Leone & his colleagues from the M. L. King 
School. 
We apologize if during our moment of grief, we may have 
forgotten to mention any family members. 
Our heartfelt thanks go to Dr. H. Lanting, Zorgmanager 
Miriam Kock and all the caregivers at Huize Maris Stella, 
Section Aloe. 
In memory of Romeo there will be a donation box at the 
funeral for donations to Huize Maris Stella, Section Aloe. 
The funeral will take place on Friday, December 15th, 
2023, from 1:00 p.m. until 4:00 p.m. at Aurora Funeral 
Home. Followed by the interment at the Cemetery at 
Sabana Basora. We apologize for we will not be receiving 
condolences at home after the funeral. 

Mision pa mantene pas na Mali ta caba despues di 10 aña 


(AP) - Nacionnan Uni a 
caba nan mision pa man- 
tene pas na Mali despues 
di 10 aña riba dialuna 
despues di e gobierno su 
peticion cu a alega cu e 
forsa ta inadecua pa re- 
sponde na extremismo vi- 
olento cu ta den aumento 
na e nacion Africano. 


“Mali 
tabata 
sumamente 
grandi y dificil,” comandante 
Maj. Gen. Mamadou Gaye 
a expresa na e ceremonia di 
clausura na Bamako, e capi- 
tal. E esfuerso di Nacionnan 
Uni na Mali tabata e mision 
di mantencion di pas mas 
mortal den mundo, cu mas 
di 300 miembro di personal 
asesina. 


Mali tin tempo ta lucha pa 
contene rebelion extremista 
Islamico desde aña 2012. A 
kita e poder for di rebeldenan 
extremista den e siguiente 
aña cu sosten di un operacion 
militar Frances. Sinembargo 
e rebeldenan a uni den desi- 


erto y a cuminsa lansa atake 
contra e ehercito di Mali y 
su aliadonan, cual pronto 
despues a inclui e forsa di 
Nacionnan Uni. Sinembargo 
den juni Mali su comite a pidi 
pa e mision di Nacionnan 
Uni sali for di e pais, bisando 
cu su “bista pa futuro no ta 
responde na e necesidadnan 
di siguridad” di e pais. E forsa 
Frances a sali for di e pais aña 
pasa bao presion di e comite. 


Gaye, e comandante di mis- 


ion pa Nacionnan Uni a ex- 
presa confiansa cu Mali su 
forsanan di siguridad lo por 
resolve e crisis di siguridad. 
“E tabata un mision hopi 
positivo cual a duna nos hopi 
satisfaccion, aunke nos lo 
kier a haci mas cu e recur- 
sonan limita cu nos tin,” el a 
comenta. Sinembargo varios 
na Mali a bisa cu e forsa no a 
trece stabilidad, specialmente 
den e parti nort di e pais unda 
rebeldenan ta luchando pa 
expande e teritorionan cu 


nan ta controla. Mahamadou 
Bassirou Tangara, un analista 
di siguridad y investigafor pa 
Conflict Research Network 
West Africa a bisa cu aunke 
e forsa no tabata exitoso den 
yuda recupera teritorionan 
perdi, nan por a mehora e 
capacidad di forsanan di sig- 
uridad di e pais pa lidia cu e 
crisis. 


“MINUSMA (e mision) no 
ta aki pa lucha sino pa e ta un 
tipo di brug entre e ehercito 


nacional y algun di e rebelde- 
nan” den e buskeda di pas, 
Tangara a comenta. 


Tin preocupacion cu e opera- 
cionnan di Nacionnan Uni 
pa mantene pas ta cada biaha 
birando menos bon bini na 
partinan di Africa, unda un 
mayoria di e misionnan ta 
opera. Den september, Con- 
go a haci peticion pa e retiro 
di mision di Nacionnan Uni 
purbando di contene violen- 
cia den e pais. 


Paradero di Navalny ta desconoci y prizon Ruso ta bisa e no ta 
eynan mas 


(AP) - E paradero di e lid- 
er di oposicion Ruso Alex- 
ei Navalny ta desconoci. 
Oficialnan di e colonia 
penal unda e ta cumplien- 


do cu su sentencia a bisa 
un di su abogadonan cu 
e no ta riba e lista di pri- 
zoneronan mas, su vocero 
a informa. 


Ta casi un siman desde cu e 
vocero, Kira Yarmysh, a con- 
tacta Navalny. Oficialnan di 
prizon “a nenga bisa unda 
nan a transferi su persona,” 
el a publica riba X, anterior- 
mente conoci como Twit- 
ter. Un abogado di Navalny 
wardando na otro colonia pe- 
nal den e region unda e por a 
ser transferi a ser bisa cu e fa- 
cilidad no tin Navalny como 
prizonero, Yarmysh a sigui 
informa. “Te ainda no ta cla 
unda Alexei ta,” el a skirbi. 


Navalny ta cumpliendo cu 
un sentencia di 19 aña bao 
acusacionnan di extremismo 
na un prizon di maximo 
siguridad, Penal Colony No. 
6 na Melekhovo di e region 


Vladimir. E tabata den plan 
pa ser transferi na un colonia 
penal di “siguridad special”, 
cual ta un facilidad cu e nivel 
di siguridad mas halto den e 
sistema Ruso. E transferenci- 
anan di prizon Ruso ta cono- 
ci di tuma hopi tempo, varios 
biaha simannan, durante cual 
no tin acceso na e prizonero- 
nan y informacion tocante 
nan paradero ta limita of no 
disponibel. Navalny por ser 
transferi na un di e varios co- 
lonianan penal di e tipo aki 
rond di Rusia. 


Yarmysh anteriormente riba 
dialuna a bisa cu Navalny ta- 
bata den plan pa aparece di- 
lanti corte e dia aki via video 
pero no a aparece y cu ya ta- 


batin 6 dia desde su aliadonan 
of abogadonan a tende di dje. 


Navalny, di 47 aña, tin des- 
de januari di aña 2021 den 
prizon. 
Como 
president 
Vladimir Putin su enemigo 
mas grandi, el a campaña 
contra corupcion oficial y a 
organisa protestanan anti- 
vladimir grandi. Su aresto a 
bini despues di su regreso na 
Moscu for di Alemania, unda 
el a recupera di a ser enven- 
ena, acto cu el a credita na 
e president Ruso. Desde su 
detencion, Navalny a ricibi 3 
termino den prizon y a pasa 
lunanan isola den e colonia 
penal den e region Vladimir 
pa supuesto infraccionnan 
menor. 


